hotchpotch/miracl-hf-unified huggingface dataset:
ตารีกีปัส
ตารีกีปัส () เป็นศิลปะการแสดงระบำพื้นเมืองของทางภาคใต้ ที่ใช้พัดประกอบการแสดง ประกอบกับเพลงที่มีความไพเราะน่าฟัง ลีลาท่ารำจึงอ่อนช้อย และเป็นการแสดงที่แพร่หลายในหมู่ชาวไทยมุสลิม โดยเฉพาะในจังหวัดปัตตานี นอกจากนั้นยังได้นำไปเผยแพร่ยังต่างประเทศ ในงานมหกรรมพื้นบ้านโลก อาทิเช่น ประเทศตุรกี ประเทศโปแลนด์ ประเทศบัลแกเรีย ประเทศเกาหลีใต้ ประเทศฟินแลนด์ ประเทศรัสเซีย ประเทศสหรัฐอเมริกา ฯลฯ ซึ่งเป็นที่ยอมรับของนานาประเทศ
คำว่า "ตารีกีปัส" มาจากคำสองคำที่ว่า "ตารี" ที่แปลว่า ระบำ หรือ ฟ้อนรำ และคำว่า "กีปัส" ที่แปลว่า พัด ดังนั้นคำนี้จึงแปลว่า การฟ้อนรำที่ใช้พัดประกอบการแสดง
การแสดงชุดนี้ได้รับการฟื้นฟูโดยคณะครูโรงเรียนยะหริ่ง อำเภอยะหริ่ง จังหวัดปัตตานี ควบคุมการฝึกซ้อมโดย อาจารย์สุนทร ปิยะวสันต์ ซึ่งได้มีโอกาสเดินทางไปประเทศมาเลเซีย เมื่อปี พ.ศ. 2518 ก็ได้ชมการแสดงของรัฐต่าง ๆ หลายชุด เมื่อเดินทางกลับมาประเทศไทย ก็ได้เล่าถึงการแสดงดนตรีและนาฏศิลป์ของมาเลเซียที่ได้ไปชมให้ผู้เฒ่าผู้แก่ฟัง และได้ทราบว่าเมืองยะหริ่งเดิมก็เคยมีการแสดงที่คล้ายคลึงกันกับของมาเลเซียหลายชุด ดังนั้นจึงได้คิดฟื้นฟูการแสดงพื้นเมืองชุดต่าง ๆ ขึ้น โดยเฉพาะชุดตารีกีปัส ได้นำออกแสดงครั้งแรกเนื่องในงานเลี้ยงเกษียณอายุข้าราชการครูโรงเรียนยะหริ่ง ต่อมาได้มีการถ่ายทอดการแสดงชุดตารีกีปัสไปสู่ประชาชนครั้งแรก โดยเปิดสอนให้กับคณะลูกเสือของจังหวัดปัตตานี เพื่อนำไปแสดงในงานชุมนุมลูกเสือแห่งชาติ ณ จังหวัดชลบุรี เมื่อปี พ.ศ. 2522 และได้ทำชื่อเสียงให้กับจังหวัดปัตตานี เมื่อได้รับการคัดเลือกเป็นระบำชุดเปิดสนามงานกีฬาเขตแห่งประเทศไทย ครั้งที่ 14 ของจังหวัดปัตตานี เมื่อปี พ.ศ. 2524 นับว่าการแสดงชุดตารีกีปัสได้เผยแพร่ไปทั่วประเทศไทยและยังเป็นที่รู้จักของคนทั่วไปอย่างกว้างขวาง
การแสดงตารีกีปัส มีรูปแบบการแสดงเป็นหมู่ระบำ ซึ่งรูปแบบการแสดงมีอยู่ 2 ลักษณะคือ
การแต่งกายฝ่ายหญิงแต่งกายตามแบบที่ได้รับการปรับปรุงประดิษฐ์ขึ้นเพื่อใช้เป็นการแต่งกายของตารีกีปัส เช่น
การแต่งกายฝ่ายชายแต่งกายตามการแต่งกายของตารีกีปัส เช่น
เครื่องดนตรีประกอบการแสดงตารีกีปัส ได้แก่ ไวโอลิน แมนโดลิน ขลุ่ย รำมะนา ฆ้อง มาราคัส บทเพลงที่ใช้ประกอบการแสดง เป็นเพลงที่ไม่มีเนื้อร้องแต่บรรเลงดนตรี มีท่วงทำนองไพเราะอ่อนหวาน สนุกสนานเร้าใจ ซึ่งเพลงที่ใช้ประกอบการแสดง มี 2 เพลง คือ เพลง "ตาเรียนเนรายัง" ซึ่งเป็นเพลงประกอบการแสดงระบำประมงของชาวมาเลเซีย และเพลง "อินัง ตังลุง" เป็นทำนองเพลงที่ได้รับอิทธิพลมาจากมาเลเซีย ผสมผสานระหว่างมลายูกับจีนไทย
โกงกางใบใหญ่
โกงกางใบใหญ่ () เป็นไม้ยืนต้นในวงศ์ Rhizophoraceae เปลือกลำต้นสีเทาเข้มถึงดำ แตกเป็นร่อง รอบ ๆ โคนต้นมีรากค้ำยันเพื่อพยุงลำต้นให้แข็งแรง สามารถดำรงต้นได้ในดินโคลน ใบเดี่ยว ไม่ผลัดใบ เรียงเป็นคู่ตรงข้าม ใบสีเขียวอ่อนมีจุดดำที่ก้านใบ ใบเกล็ดสีแดง หุ้มยอดอ่อน ดอกเป็นดอกช่อ ออกที่ง่ามใบ กลีบเลี้ยงสีเหลืองอ่อน มี 4 กลีบ กลีบดอกสีขาว 4 กลีบ มีกลิ่นหอม ผลเดี่ยว ทรงคล้ายลูกข่าง สีน้ำตาล ผิวของผลหยาบสาก ผลงอกตั้งแต่อยู่บนต้น เป็นฝักตรงสีเขียวอ่อน ส่วนที่ติดกับขั้วมีกลีบเลี้ยง
พบในป่าชายเลน เป็นไม้ใช้ก่อสร้าง เผาถ่าน น้ำจากเปลือกใช้ล้างแผลและดื่มแก้ท้องร่วง
วงศ์โกงกาง
วงศ์โกงกาง หรือ Rhizophoraceae เป็นวงศ์ของพืชมีดอกเขตร้อน ส่วนใหญ่เป็นไม้ในป่าชายเลน พบทั้งสิ้น 149 สปีชีส์ มี 16 สกุล มักเป็นพืชพื้นเมืองในโลกเก่า ส่วนใหญ่เป็นพืชมีเนื้อไม้ มีดอก และมีกลีบดอก 5 กลีบ ปัจจุบันอยู่ในอันดับ Malpighiales แต่ใน Cronquist systemจะอยู่ในอันดับ Rhizophorales
บางชนิดใช้ไม่ในการก่อสร้างหรือตอกเสาเข็ม พบแทนนินในเปลือกไม้
โกงกางบก
โกงกางบก ชื่ออื่นๆคือ ราไซ พังกาบก สันขวาน เป็นไม้ยืนต้นในวงศ์ Sapotaceae เปลือกต้นสีเทาแดง ทรงพุ่มเป็นทรงกรวย ใบเป็นใบเดี่ยว ไม่ผลัดใบ ผิวใบเรียบเป็นมัน สีเขียว ก้านใบสีน้ำตาลอมแดง ดอกเป็นดอกช่อกระจุก ออกตามง่ามใบ ฐานรองดอกรูปถ้วย ดอกขนาดเล็ก ผลเป็นผลเดี่ยว กลมรี มีขั้วเล็กน้อย ผิวเรียบ สีเขียวเป็นมัน กลีบเลี้ยงติดทนจนเป็นผล มีเมล็ดเดียว
พบในป่าชายเลน ในบริเวณติดต่อกับป่าชายหาด เนื้อไม้แข็ง ใช้ทำเครื่องใช้ เช่น ด้ามจอบ ด้ามขวาน และใช้ทำเครื่องเรือน ชาวโอรังอัสลีในรัฐเประ ประเทศมาเลเซียนำใบมาบดใช้พอกรักษาอาการปวดศีรษะ
แคทะเล
แคทะเล เป็นไม้ยืนต้นในวงศ์ Bignoniaceae เปลือกแตกเป็นร่องเล็ก ใบเป็นใบประกอบแบบขนนก ผิวใบเรียบ ใบมัน ใบอ่อนออกสีเขียวอมแดง แก่แล้วเป็นสีเขียว ดอกเป็นดอกช่อ บานไม่พร้อมกัน ช่อดอกสั้น ดอกเป็นถ้วยปากแตรสีขาว ปลายกลีบดอกเป็นหยัก เกสรตัวผู้ 4 อัน ยาวไม่เท่ากัน ออกดอกตลอดปี ผลเดี่ยว ยาว ค่อนข้างแบน เมื่ออ่อนสีเขียวอมม่วง แก่เป็นสีน้ำตาลอมดำ แตกเป็น 2 ซีก ภายในมีเมล็ดมาก 
ใบใช้ทำยาพอกแผล บ้วนปาก เปลือกแก้ท้องอืด ท้องเฟ้อ เมล็ดแก้ปวดประสาท โรคชัก ดอกรับประทานได้ นำมาผัดหรือแกงส้ม
กาลคักโย
กาลคักโย (, ) หรือ กัลคาโย เป็นเมืองในประเทศโซมาเลีย และเป็นเมืองหลวงและเมืองใหญ่ที่สุดของภูมิภาคมูดัก ซึ่งเป็นภูมิภาคตอนกลางของโซมาเลีย เมืองจะแบ่งออกเป็นสองโซนที่ส่วนหลักส่วนทางตอนเหนือควบคุมโดยรัฐพุนต์แลนด์ ในขณะที่ส่วนใต้จะถูกควบคุมโดยกัลมูดัก ในช่วงต้นเมืองถูกปกครองโดย สุลต่านแห่ง โฮบโย และต่อมากลายเป็นส่วนหนึ่งของอิตาเลียนโซมาลิแลนด์ เมืองเติบโตขึ้นอย่างมากในช่วงไม่กี่ครั้งและทำหน้าที่เป็นศูนย์กลางการค้า เมืองนี้มีประชากรประมาณ 545,000 คน
กระดาด
กระดาด () ชื่ออื่น ๆ คือ บอนกาวี กระดาดขาว ปึมปื้อ เผือกกะลา เผือกโทป้าด และเอาะลาย เป็นพืชล้มลุกในวงศ์ Araceae ลำต้นอยู่เหนือดิน มีแป้งสะสมเป็นจำนวนมาก มีน้ำยางสีแดงที่ระคายเคืองต่อผิวหนัง ใบเป็นใบเดี่ยว เกือบเป็นวงกลม มีร่องเว้าเข้าหาเส้นใบที่โคนใบ ก้านใบเป็นร่องเกาะติดกับลำต้น ดอกเป็นดอกช่อ เรียงบนก้านดอก ดอกตัวเมียอยู่ข้างล่าง ดอกตัวผู้อยู่ข้างบน ผลเป็นผลเดี่ยว กลม เกาะกันเป็นกระจุก ไม่มีก้านผล เมื่ออ่อน สีเขียว สุกเป็นสีส้มแดง พบตามป่าดิบเขา ป่าดิบชื้น
ผลใช้เป็นอาหารสัตว์ เหง้าสะสมอาหาร ใช้ผลิตแป้งสีขาว ย่อยง่าย ลำต้นต้มรับประทานเป็นยาระบาย ใช้ปลูกเป็นไม้ประดับ
อัตราเร็วไฮเปอร์โซนิก
ในวิชาอากาศพลศาสตร์ () อัตราเร็วไฮเปอร์โซนิคเป็นหนึ่งในอัตราความเร็วที่มีความเร็วเหนือเสียงที่สูงมาก (แม้ว่าต้นกำเนิดของคำจะเหมือนกันกับคำ: "super" คือเป็นเพียงเวอร์ชันภาษาละตินของชาวกรีก "hyper" ที่แปลว่า "มากเกินไป") ตั้งแต่ปี ค.ศ. 1970 เป็นต้นมา เป็นคำที่ได้รับการสันนิษฐานว่าโดยทั่วไปแล้วเพื่อที่จะอ้างถึงความเร็วในระดับมัค 5 และเหนือขึ้นไปกว่านั้น
การที่มีเลขมัคที่เที่ยงตรงแน่นอนนั้นอาจกล่าวได้ว่าอากาศยานลำนั้น ๆ กำลังบินไปด้วยอัตราเร็วไฮเปอร์โซนิกที่แตกต่างกันไป, เนื่องจากการเปลี่ยนแปลงทางกายภาพของแต่ละส่วนในกระแสอากาศ (เช่นการแยกออกจากกันในระดับโมเลกุลและการไอออนไนซ์) เกิดขึ้นที่อัตราเร็วที่แตกต่างกัน; ผลลัพธ์เหล่านี้โดยรวมกลายเป็นสิ่งสำคัญที่อัตราเร็วประมาณมัค 5 ระบบกฏเกณฑ์ของอัตราเร็วระดับไฮเปอร์โซนิกมักจะกำหนดไว้เป็นอีกทางเลือกหนึ่งเมื่อระบบแรมเจ็ตไม่ทำการผลิตแรงผลักดันสุทธิออกมา
สายฉีดชำระ
สายฉีดชำระ ภาษาปากว่า ที่ฉีดตูด () เป็นหัวฉีดแบบลั่นไกด้วยมือ รูปลักษณะคล้ายกับหัวฉีดของอ่างล้าง ใช้พ่นละอองน้ำชำระล้างทวารหนักหรือทวารเบาของบุคคลหลังจากถ่ายอุจจาระหรือปัสสาวะแล้ว มักติดประจำอยู่กับฝาหรือกำแพงห้องทางขวามือของชักโครก โดยมีสายยางเชื่อมต่อท่อประปาและก๊อกน้ำซึ่งจะปล่อยน้ำมากักไว้ในถังพนักชักโครก จัดเป็นแหล่งจ่ายน้ำที่อำนวยความสะดวกให้แก่ผู้นิยมใช้น้ำชำระล้างทวารหนักมากกว่าจะใช้วิธีอื่น
สายฉีดชำระได้เข้ามาแทนแหล่งจ่ายน้ำแบบดั้งเดิม เช่น อ่างล้างก้น หม้อทองแดง ปี๊บกับเหยือก เพราะมีสุขอนามัยมากกว่าและใช้พื้นที่ติดตั้งน้อยกว่า ฝักบัวดังกล่าวนิยมใช้กันในประเทศฟินแลนด์ ประเทศซึ่งใช้ภาษาโรแมนซ์ ประเทศอาหรับ และประเทศอื่น ๆ ซึ่งมีพื้นเพเป็นมุสลิม ส่วนในประเทศอินเดียนั้นมักติดตั้งไว้กับส้วมแบบตะวันตก ขณะที่ในประเทศไทยติดตั้งไว้สำหรับส้วมทั้งแบบตะวันตกและแบบนั่งยอง ๆ มุ่งหมายให้ใช้สอยทำนองเดียวกับที่ปรากฏในส้วมวอชเลตของญี่ปุ่น
โรงเรียนกวดวิชา
โรงเรียนกวดวิชา หมายถึงโรงเรียนที่ก่อตั้งขึ้นเป็นพิเศษเพื่อกวดขันให้นักเรียนประสบเป้าหมายที่ได้ตั้งไว้ ซึ่งเป้าหมายสามัญที่สุดคือเพื่อผ่านการสอบเข้าไฮสกูลหรือมหาวิทยาลัยเป็นต้น คำว่า "กวดวิชา" หมายถึงเรียนอย่างหนักหรือเรียนเนื้อหาจำนวนมากภายในระยะเวลาสั้น ๆ
การกวดวิชาผ่านโรงเรียนกวดวิชาในประเทศไทยกลายเป็นสิ่งที่ค่อนข้างจำเป็นเพื่อให้สำเร็จการศึกษาจากโรงเรียนมัธยมศึกษาหรือผ่านการสอบเข้ามหาวิทยาลัย โรงเรียนกวดวิชาซึ่งเรียกในชื่ออื่น ๆ ว่า "สถาบันกวดวิชา" "โรงเรียนติวเตอร์" "โรงเรียนสอนพิเศษ" หรือ"ชั้นเรียนพิเศษ" เป็นอาทิ แพร่กระจายไปทั่วประเทศ โรงเรียนกวดวิชาบางแห่งไม่มีครูผู้สอนในชั้นเรียนแบบดั้งเดิม กล่าวคือนักเรียนเข้ารับการสอนผ่านเครือข่ายโทรทัศน์ ซึ่งสามารถถ่ายทอดสดการสอนจากโรงเรียนสาขาอื่นหรือฉายซ้ำการสอนที่ได้บันทึกไว้ก่อนหน้านี้ พ่อแม่ผู้ปกครองสนับสนุนให้บุตรหลานเข้าโรงเรียนกวดวิชา และบางครั้งก็รับรู้ได้ว่าพวกเขาบังคับให้มาเรียน ระบบของโรงเรียนกวดวิชาถูกตำหนิว่าทำให้นักเรียนท้อถอยต่อการศึกษาอิสระ
เหตุผลมากที่สุดที่นักเรียนเข้ารับการกวดวิชาคือเพื่อเพิ่มความเข้าใจในบทเรียนของพวกเขา เหตุผลรองของนักเรียนมัธยมศึกษาตอนต้นคือเพื่อต้องการทราบถึงเทคนิคที่ช่วยให้คิดเร็วขึ้น ในขณะที่เหตุผลรองของนักเรียนมัธยมศึกษาตอนปลายคือเพื่อเตรียมตัวให้ผ่านการสอบ วิชาที่นักเรียนมัธยมศึกษาตอนต้นกวดวิชามากที่สุดคือคณิตศาสตร์ และสำหรับมัธยมศึกษาตอนปลายคือภาษาอังกฤษ ค่าใช้จ่ายเฉลี่ยต่อหลักสูตรอยู่ที่ประมาณ 2,001–3,000 บาท
เหนือเมฆ
เหนือเมฆ เป็นละครโทรทัศน์ ออกอากาศทางสถานีวิทยุโทรทัศน์ไทยทีวีสีช่อง 3 ทุกวันจันทร์ – อังคาร เวลา 20.30 น. บทประพันธ์โดย คฑาหัสต์ บุษปะเกศ บทโทรทัศน์โดย ดร.ทัศน์ไท ธนวันต์ กำกับการแสดงโดย นนทรีย์ นิมิบุตร ฝึกสอนการแสดงโดย อรรถพร ธีมากร ผลิตโดย บริษัทเมตตาและมหานิยม จำกัด มีละครภาคต่อคือ "เหนือเมฆ 2 มือปราบจอมขมังเวทย์"
กุ้งมังกรเจ็ดสี
กุ้งมังกรเจ็ดสี หรือ กุ้งมังกรหัวเขียว หรือ กุ้งหัวโขนเขียว (; ) เป็นกุ้งมังกรชนิดหนึ่ง
ส่วนของกระดองมีลวดลายสีเขียว, สีขาวและสีน้ำเงิน ลำตัวเป็นสีน้ำเงินหรือสีเขียว มีแถบสีขาวและสีดำพาดขวางลำตัว ขาเดินมีเส้นสีขาวพาดตามยาว ส่วนต้นของหนวดคู่ที่ 2 เป็นสีชมพู อาศัยอยู่ตามแนวโขดหิน ที่ระดับความลึกไม่เกิน 16 เมตร ในกระแสน้ำค่อนข้างเชี่ยว ในเวลากลางวันจะหลบอยู่ตามซอกหินหรือที่กำบังโผล่มาเฉพาะส่วนหนวดและตา ในเวลากลางคืนถึงจะออกจากที่กำบังมาหากิน มีความยาวประมาณ
20–30 เซนติเมตร และพบยาวที่สุดถึง 40 เซนติเมตร
กุ้งมังกรเจ็ดสี พบกระจายพันธุ์ทั่วไปในกระแสน้ำอุ่นของมหาสมุทรแปซิฟิกและมหาสมุทรอินเดีย ตั้งแต่ทะเลแดง, อ่าวเปอร์เซีย, แอฟริกาตะวันออก, ทะเลอาหรับ, อินเดีย, พม่า, ไทย จนถึงอินโดนีเซีย, ทะเลญี่ปุ่น, ไมโครนีเซีย, โพลีนีเซีย และออสเตรเลีย
กุ้งมังกรเจ็ดสี เป็นกุ้งมังกรอีกชนิดหนึ่งที่นิยมรับประทานกัน ในประเทศไทยมีราคาซื้อขายจากชาวประมงที่ลงอวนจับกิโลกรัมละ 1,500 บาท และยังเลี้ยงเป็นสัตว์น้ำสวยงามได้อีกด้วย
ทิพย์ มงคลลักษณ์
นายแพทย์ทิพย์ มงคลลักษณ์ เกิดวันที่ 12 ตุลาคม พ.ศ. 2461 ที่จังหวัดนครปฐม เป็นนักกีฬายิงปืนโอลิมปิกชาวไทย ผู้เข้าร่วมแข่งขันโอลิมปิกฤดูร้อน 1968 ที่ประเทศเม็กซิโก ซึ่งได้อันดับที่ 49 ในประเภทแทรป
พ.ศ. 2495 นายแพทย์ทิพย์ มงคลลักษณ์ ได้รับทุนการศึกษาจากสมาคมฟุลไบรท์ไทย เพื่อเข้ารับการศึกษาด้านศัลยกรรมช่องปาก ณ มหาวิทยาลัยโอไฮโอสเตต ประมาณช่วง พ.ศ. 2499 เขาได้ทำวิจัยกายวิภาคศาสตร์เกี่ยวกับทันตและช่องปากร่วมกับ ดร.ลินเดน เอฟ.เอ็ดเวิร์ดส์ ส่วนใน พ.ศ. 2510 เขาได้เป็นหนึ่งในผู้ก่อตั้งสมาคมยิงเป้าบินแห่งประเทศไทย
ลัทธิเซียนเทียนเต้า
ลัทธิเซียนเทียนเต้า ( "Xiāntiān Dào") เป็นลัทธิศาสนาหนึ่งที่หวง เต๋อฮุย ก่อตั้งขึ้นในสมัยราชวงศ์ชิง โดยสืบความเชื่อมาจากลัทธิบัวขาวในสมัยราชวงศ์หยวน นอกจากนี้ยังรับคำสอนมาจากลัทธิหลัวด้วย ลัทธิเซียนเทียนเต้าเป็นต้นกำเนิดของอีก 5 ลัทธิที่แยกตัวออกมาภายหลัง ได้แก่ ลัทธิอนุตตรธรรม ลัทธิถงซั่นเซ่อ ลัทธิฉือฮุ่ยถัง ลัทธิเทียนเต๋อเซิ่ง และลัทธิเต้าเยวี่ยน
ในสมัยราชวงศ์หยวนได้เกิดลัทธิบัวขาวขึ้น ซึ่งนับถือพระแม่องค์ธรรมคือพระเป็นเจ้า ถือการกินเจ รอคอยการมาเกิดของพระศรีอริยเมตไตรย และต่อต้านการปกครองกดขี่ของต่างชาติคือชาวมองโกลในขณะนั้น ราชวงศ์หยวนจึงปราบปราบลัทธิบัวขาวอย่างหนักจนลัทธินี้กลายเป็นองค์กรใต้ดิน แต่ลัทธิยังคงแพร่หลายอยู่ต่อมา
ถึงสมัยราชวงศ์ชิง หวง เต๋อฮุย (黃德輝, ค.ศ. 1624–1690) ซึ่งนับถือลัทธิบัวขาวได้แยกออกไปตั้งลัทธิศาสนาใหม่ในชื่อเซียนเทียนเต้า คำสอนหลักยังคงเน้นเรื่องพระแม่องค์ธรรม การถือพรต และการกินเจ และได้นำคำสอนของลัทธิหลัวมาผสมผสานด้วย โดยหวง เต๋อฮุย ประกาศตนเป็นจู่ซือรุ่นที่ 9 สืบจากนิกายเซนซึ่งถือพระโพธิธรรมเป็นจู่ซือองค์ที่ 1 ลัทธิเซียนเทียนเต้าได้แพร่หลายต่อมาและแตกแขนงออกไปอีก 5 ลัทธิ โดยลัทธิอนุตตรธรรมและลัทธิถงซั่นเซ่อยังคงถือหวง เต๋อฮุย เป็นจู่ซือรุ่นที่ 9 และยึดถือจู่ซือสายเดียวกันจนถึงหยาง หวนซวี จู่ซือรุ่นที่ 13 นับจากนี้จึงนับจู่ซือแตกต่างกัน ส่วนอีกสามลัทธิที่เหลือไม่ได้ยึดถือสายธรรมาจารย์เดียวกัน
ลัทธิเซียนเทียนเต้าเชื่อว่าพระแม่องค์ธรรมคือพระเป็นเจ้าพระผู้สร้างโลก และสรรพชีวิตไว้รวม 9.6 พันล้านชีวิต แต่ด้วยความหลงลืมธรรมชาติเดิมแท้ของตนจึงต้องเวียนว่ายตายเกิดอยู่ในสังสารวัฏ และไม่อาจกลับสู่สวรรค์ได้ พระแม่องค์ธรรมจึงส่งพระพุทธเจ้า ศาสดา และนักปราชญ์ทั้งหลายมาเกิดบนโลกเพื่อฉุดช่วยสรรพสัตว์ให้กลับไปสู่ธรรมชาติเดิม โดยแบ่งออกเป็นสามยุค ยุคแรกเป็นยุคพระทีปังกรพุทธเจ้าได้ช่วยสรรพสัตว์ได้ 200 ล้านชีวิต ต่อมาเป็นยุคพระศากยมุนีพุทธเจ้าช่วยสรรพสัตว์ได้อีก 200 ล้านชีวิต เหลืออีก 9.2 พันล้านชีวิตพระศรีอริยเมตไตรยพุทธเจ้าในอนาคตจะเสด็จมาโปรดนำกลับสู่สวรรค์
ผู้นับถือลัทธิเซียนเทียนเต้าจะอุทิศตนช่วยเหลือพระแม่องค์ธรรมเพื่อนำสรรพสัตว์กลับสู่สวรรค์ดังเดิม โดยสอนเน้นหลักจริยธรรม การทำบุญ นับถือบูชาสิ่งศักดิ์สิทธิ์โดยมีพระแม่องค์ธรรมเป็นสิ่งสูงสุด และรับคำสอนจากสิ่งศักดิ์สิทธิ์ผ่านทางร่างทรงซึ่งฝึกตนมารับหน้าที่นี้โดยเฉพาะ
ลัทธิเซียนเทียนเต้า (รวมถึงลัทธิที่แยกมาภายหลัง) ใช้คำสอนซึ่งเป็นการผสานความเชื่อของ 3 ศาสนา ได้แก่ ศาสนาพุทธ ลัทธิขงจื๊อ และลัทธิเต๋า ต่อมาได้เอาคำสอนของศาสนาคริสต์และศาสนาอิสลามมาใช้ด้วย จึงนับเป็น 5 ศาสนา และเชื่อว่าคำสอนของลัทธิตนไม่ใช่ศาสนา แต่เป็นสัจธรรมแท้สากลของทุกศาสนา
จู่ซือ หรือ ปรมาจารย์เจ้าสำนักเซียนเทียนเต้า มีทั้งสิ้น 15 รุ่น โดยหวง เต๋อฮุย ศาสดาผู้ก่อตั้งลัทธิเซียนเทียนเต้าได้ถือเอาสังฆปริณายกทั้ง 6 องค์ของนิกายเซนในประเทศจีนเป็นจู่ซือของเซียนเทียนเต้าด้วย ต่อด้วยนักพรตลัทธิเต๋า 2 รุ่น แล้วถือตนเป็นจู่ซือรุ่นที่ 9 ลำดับจู่ซือของเซียนเทียนเต้าจึงมีดังนี้หลังสมัยจู่ซือคนที่ 15 แล้วลัทธิเซียนเทียนเต้าก็แตกเป็นสายย่อยต่าง ๆ
กุ้งมังกรประขาว
กุ้งมังกรประขาว หรือ กุ้งหัวโขนประขาว หรือ กุ้งมังกรแดง (; ) เป็นกุ้งมังกรชนิดหนึ่ง
จัดเป็นกุ้งมังกรที่มีขนาดใหญ่ มีสีสันสวยงาม สีบริเวณลำตัวมีสีเทาหม่นอมน้ำตาล มีแถบขาวขวางตามปล้องลำตัวและขาเดิน หนวดคู่ยาวจะมีความยาวเป็น 2 เท่าของลำตัว บริเวณหัวจะมีหนามแหลม ๆ เต็มไปหมด หนามคู่ที่มีขนาดใหญ่ที่สุดอยู่หลังตา ในน่านน้ำไทยพบอาศัยอยู่บริเวณชายฝั่งทะเลอันดามัน ซึ่งจะอาศัยอยู่ที่พื้นหน้าดินเป็นโคลน หรือโคลนปนเปลือกหอย มักจะชอบซ่อนตัวตามซอกหินกินอาหารพวกสัตว์น้ำเล็ก ๆ เกาะอยู่ตามตะไคร่น้ำ มีความยาวประมาณ 18-30 เซนติเมตร
แบ่งออกได้เป็น 2 ชนิดย่อย เป็นกุ้งมังกรอีกชนิดหนึ่งที่นิยมรับประทานกัน ในประเทศไทยมีราคาซื้อขายจากชาวประมงที่ลงอวนจับกิโลกรัมละ 1,500 บาท นอกจากนี้แล้วยังเลี้ยงเป็นสัตว์สวยงามและสตั๊ฟฟ์แขวนทำเป็นเครื่องประดับได้ด้วย
กุ้งมังกรประเหลือง
กุ้งมังกรประเหลือง หรือ กุ้งหัวโขนประเหลือง หรือ กุ้งมังกรยักษ์ (; ) เป็นกุ้งมังกรชนิดหนึ่ง
มีลำตัวสีน้ำทะเล มีจุดสีส้มประปราย บริเวณเปลือกหัวมีลักษณะแข็งมาก ขาเดินจะมีแถบสีเหลืองคาดขวางลำตัว มีขีดสีเหลืองสั้น 2 ขีด อยู่ด้านข้างของปล้องลำตัว อาศัยอยู่ตามโพรงหิน, โพรงปะการัง แต่อยู่ในระดับน้ำลึกและกระแสน้ำค่อนข้างเชี่ยว พบทั่วไปตามบริเวณชายฝั่งมหาสมุทรอินเดียหรืออินโด-แปซิกฟิก ตั้งแต่ทะเลแดงและแอฟริกาใต้ จนถึงฝั่งตะวันตกของทะเลญี่ปุ่นและฟิจิ กินอาหารพวกหอยและสัตว์น้ำที่อยู่ตามพื้นทะเล มีความยาวตั้งแต่ 20-40 เซนติเมตร
เป็นกุ้งมังกรอีกชนิดหนึ่งที่นิยมรับประทานกัน มีราคาซื้อขายจากชาวประมงที่ลงอวนจับมาจากธรรมชาติกิโลกรัมละ 1,500 บาท นอกจากนี้แล้วยังสามารถนำไปสตั๊ฟฟ์ทำเป็นเครื่องประดับได้ด้วย
คณะกรรมาธิการการทหารส่วนกลาง (จีน)
คณะกรรมาธิการการทหารส่วนกลาง (, ) หมายถึงองค์การป้องกันประเทศคู่ขนานของพรรคคอมมิวนิสต์แห่งประเทศจีนและสาธารณรัฐประชาชนจีน อันประกอบด้วย คณะกรรมาธิการการทหารส่วนกลางแห่งสาธารณรัฐประชาชนจีน ( เป็นองค์กรของรัฐ) และ คณะกรรมาธิการการทหารส่วนกลางแห่งพรรคคอมมิวนิสต์จีน ( เป็นองค์กรของพรรค)
การควบคุมบังคับบัญชากองทัพปลดปล่อยประชาชนจีน (กองทัพจีน) ดำเนินการในนามโดย "คณะกรรมาธิการการทหารส่วนกลางแห่งรัฐ" ภายใต้การกำกับของคณะกรรมาธิการสามัญประจำสภาประชาชนแห่งชาติ คณะกรรมาธิการการทหารส่วนกลางแห่งรัฐถือว่าเป็นองค์กรกำหนดนโยบายทางทหารสูงสุดในนาม และประธานซึ่งได้รับเลือกจากสภาประชาชนแห่งชาติ เป็นผู้บัญชาการทหารสูงสุดของกองทัพ แต่ในความเป็นจริง การควบคุมบังคับบัญชากองทัพยังอยู่กับ "คณะกรรมาธิการการทหารส่วนกลางแห่งพรรคคอมมิวนิสต์" หรือคณะกรรมาธิการการทหารของพรรค
คณะกรรมมาธิการทั้งสองชุดมีสมาชิกที่เหมือนกัน เพียงแต่จะออกนามตำแหน่งตามบทบาทและหน้าที่ที่แตกต่างกันไปในแต่ละคราวเท่านั้น โดยตำแหน่งประธานคณะกรรมาธิการฯนั้นเป็นตำแหน่งที่มีความสำคัญที่สุด ผู้ที่ได้ดำรงตำแหน่งนี้ทางพฤตินัยหมายถึงผู้นำที่มีอำนาจสูงสุดในประเทศ
จากการเสนอชื่อในการประชุมสมัชชาใหญ่พรรคคอมมิวนิสต์ ครั้งที่ 19 เมื่อเดือนตุลาคม ค.ศ. 2017 และได้รับอนุมัติการแต่งตั้งจากสภาประชาชนแห่งชาติในเดือนมีนาคม ค.ศ. 2018
สายหลักโทไกโด
ทางรถไฟ สายหลักโทไกโด () เป็นทางรถไฟที่ชุกชุมที่สุดในประเทศญี่ปุ่น เชื่อมระหว่างมหานครโตเกียว กับ นครโคเบะ ด้วยระยะทางทั้งหมด 589.5 กิโลเมตร โดยไม่นับเส้นทางขนส่งสินค้าระหว่างเมืองรายทาง อีกทั้งรถไฟความเร็วสูง โทไกโด ชิงกันเซ็ง ยังวิ่งขนานไปกับเส้นทางนี้ด้วย
สายหลักโทไกโดถูกครอบครองและดำเนินงานโดย 3 บริษัทรถไฟญี่ปุ่น คือ
ออลเดอร์นีย์
ออลเดอร์นีย์ () เป็นเกาะในเขตเกิร์นซีย์ ในหมู่เกาะแชนแนล ตั้งอยู่บริเวณช่องแคบอังกฤษ ห่างจากฝรั่งเศส 32 กิโลเมตร มีประชากร 2,400 คน หมู่เกาะนี้ได้รับการกล่าวว่าเป็นสวรรค์ของผู้หนีภาษี
เศรษฐกิจกัมพูชา
เศรษฐกิจของกัมพูชามีการเจริญเติบโตอย่างรวดเร็วในทศวรรษที่ผ่านมา แต่การเติบโตก็ยังต่ำเมื่อเทียบกับประเทศเพื่อนบ้าน กิจกรรมทางเศรษฐกิจที่สำคัญภายในประเทศคือการเกษตร โรงงานอุตสาหกรรมมีความหลากหลายแต่เป็นโรงงานขนาดเล็ก ภาคบริการส่วนใหญ่เกี่ยวข้องกับการค้าและความบันเทิง มีรายงานว่าพบน้ำมันและก๊าซธรรมชาติตามแนวชายฝั่ง
ในช่วง พ.ศ. 2538 รัฐบาลพยายามใช้นโยบายที่มีความมั่นคงกับหุ้นส่วน ทำให้เศรษฐกิจมหภาคมีประสิทธิภาพดี การเติบโตใน พ.ศ. 2538 คาดว่าเป็น 7% เพราะมีการปรับปรุงการผลิตทางการเกษตรโดยเฉพาะข้าว การเติบโตทางด้านการปลูกข้าวและการบริการยังคงต่อเนื่อง การนำเข้าเพิ่มขึ้นเพราะสามารถเข้าถึงแหล่งทุนภายนอกได้ การส่งออกเพิ่มขึ้น
หลังจากที่เศรษฐกิจมหภาคมีความเข้มแข็งประมาณ 4 ปี เศรษฐกิจของกัมพูชามีการเติบโตอย่างช้าๆในช่วง พ.ศ. 2540 – 2541 เพราะวิกฤติเศรษฐกิจในภูมิภาค การต่อสู้ทางการเมืองภายในประเทศ การลงทุนของต่างชาติและการท่องเที่ยวลดลง และเกิดภัยแล้งใน พ.ศ. 2541 ใน พ.ศ. 2542 ซึ่งเป็นปีที่มีสันติภาพอย่างสมบูรณ์ครั้งแรกในรอบ 30 ปี ทำให้การเติบโตทางเศรษฐกิจและการบริโภคเพิ่มขึ้น 4% ผลจากการทำสงครามยาวนานในประเทศ ทำให้ประชาชนส่วนใหญ่ขาดการศึกษา ทักษะในการทำงานรวมทั้งขาดโครงสร้างพื้นฐาน ความไม่มั่นคงทางการเมืองและการฉ้อราษฎร์บังหลวงภายในรัฐบาลทำให้การลงทุนลดลง และลดความช่วยเหลือจากต่างชาติลงด้วย
การเกิดขึ้นของการปกครองระบอบประชาธิปไตยในกัมพูชาได้รับความช่วยเหลืออย่างมากจากต่างชาติ การจัดการเลือกตั้งโดยอันแทคใช้งบประมาณ 1.72 ล้านล้านดอลลาร์สหรัฐ นอกจากนั้น ยังมีเงินช่วยเหลือจากการประชุมของ คณะกรรมการนานาชาติในการฟื้นฟูกัมพูชา ที่ปารีสใน พ.ศ. 2536 และการประชุมรัฐมนตรีเกี่ยวกับการฟื้นฟูกัมพูชาใน พ.ศ. 2535 รวมแล้วเงินที่ใช้ในการฟื้นฟูกัมพูชาหลังสงครามคิดเป็น 12.3ล้านล้านดอลลาร์สหรัฐ
GDP ใน พ.ศ. 2550 เติบโตประมาณ 18.6% การส่งออกเพิ่ม 8% และนักท่องเที่ยวเข้ามา 35% GDP ใน พ.ศ. 2550 นี้ถูกขับเคลื่อนด้วยการลงทุนและการบริโภค แต่ความเสี่ยงก็เพิ่มขึ้น การเติบโตทางด้านการบริการและการก่อสร้างเริ่มช้าลง การส่งออกไปสหรัฐลดลงตั้งแต่ พ.ศ. 2550 เพราะต้องแข่งขันกับเวียดนาม และเกิดความเสี่ยงจากการชะลอตัวทางเศรษฐกิจของสหรัฐและการส่งออกของจีน
โฟงาฟาเล
โฟงาฟาเล () หรือ ฟองงาฟาเล เป็นเกาะซึ่งเป็นที่ตั้งเมืองหลวงของประเทศตูวาลู โฟงาฟาเลเป็นเกาะที่ใหญ่ที่สุดในฟูนะฟูตีอะทอลล์ ที่นี่เป็นที่ตั้งของที่ทำการรัฐบาลตูวาลู และท่าอากาศยานนานาชาติตูวาลู นอกจากนี้ยังเป็นที่ตั้งของสถานที่สำคัญอีกหลายแห่ง ข้อมูลบางแห่งอาจถือว่าเมืองหลวงของตูวาลูอยู่ที่โฟงาฟาเล แต่แหล่งข้อมูลส่วนใหญ่ถือว่าตัวเกาะปะการังฟูนะฟูตีทั้งเกาะนั้นเป็นเขตเมืองหลวงทั้งหมด
วาอีอากู
วาอีอากู () เป็นหมู่บ้านซึ่งเป็นที่ตั้งเมืองหลวงของประเทศตูวาลู ตั้งอยู่บนเกาะโฟงาฟาเล มีประชากร 516 คน ที่นี่เป็นที่ตั้ง โรงแรม Vaiaku Langi ซึ่งเป็นโรงแรมเพียงแห่งเดียวในประเทศตูวาลู ข้อมูลบางแห่งอาจถือว่าเมืองหลวงของตูวาลูอยู่ที่หมู่บ้านวาอีอากู แต่แหล่งข้อมูลส่วนใหญ่ถือว่าตัวเกาะปะการังฟูนะฟูตีทั้งเกาะนั้นเป็นเขตเมืองหลวงทั้งหมด
เงรุลมุด
เงรุลมุด () เป็นชื่อของบริเวณที่ตั้งที่ทำการรัฐบาลปาเลา ตั้งอยู่ในรัฐเมเลเกอ็อกซึ่งเป็นเมืองหลวงของประเทศปาเลาแห่งใหม่ ที่นี่ตั้งอยู่ห่างจากคอรอร์อดีตเมืองหลวง 20 กิโลเมตร
ภาษายะห์ฮุต
ภาษายะห์ฮุต (Jah Hut language) มีผู้พูดทั้งหมด 5,100 คน (พ.ศ. 2546) ในทางใต้ของรัฐปาหัง ประเทศมาเลเซีย จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาอัสเลียน
ภาษาเตดิม
ภาษาเตดิม ( Tedim languge)มีผู้พูดทั้งหมด 344,000 คน พบในพม่า 189,000 คน (พ.ศ. 2533) ในเขตเทือกเขาฉิ่น และเขตชินดวินตอนบน พบในอินเดีย 155,000 คน (พ.ศ. 2533) ทางเหนือของรัฐไมโซรัมและทางใต้ของรัฐมณีปุระ จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขา กูกี-ฉิ่น-นาคา สาขาย่อยกูกี-ฉิ่น เขียนด้วยอักษรละติน เรียงประโยคแบบประธาน-กรรม-กริยา
คอรอร์
คอรอร์ () เป็นเมืองและ 1 ใน 16 รัฐของประเทศปาเลา มีประชากร 11,200 คน ในอดีตคอรอร์เคยเป็นเมืองหลวงของประเทศปาเลา ก่อนจะย้ายไปเมเลเกอ็อกเมื่อวันที่ 7 ตุลาคม ค.ศ. 2006
ในปี 2002 จาก 17,000 คนที่อาศัยอยู่ในปาเลา, 68% อาศัยอยู่ในคอรอร์
เนวิส
เนวิส () เป็นเกาะใน ทะเลแคริบเบียน ที่เป็นส่วนหนึ่งของเส้นโค้งด้านในของ เกาะลีเวิร์ด ห่วงโซ่ของ หมู่เกาะอินเดียตะวันตก ตั้งอยู่ใกล้ปลายด้านเหนือของเลสเซอร์แอนทิลลีส เกาะนี้ห่างออกไปประมาณ 350 กิโลเมตรจากตะวันออกเฉียงใต้ของเปอร์โตริโก และห่าง 80 กิโลเมตรทางทิศตะวันตกของแอนติกา มีพื้นที่ 93 ตารางกิโลเมตร และมีเมืองหลวงคือ ชาร์ลสทาวน์
เนวิสตั้งอยู่ทางตะวันออกเฉียงใต้ของเกาะเซนต์คิตส์ของสหพันธ์เซนต์คิตส์และเนวิส สองเกาะจะถูกแยกออกด้วยช่องแคบ ยาว 3.22 กิโลเมตร ที่เรียกว่า "The Narrows" เนวิสเป็นรูปกรวยในรูปร่างที่มียอดภูเขาไฟที่รู้จักกันเป็น Nevis Peak ที่ศูนย์กลาง เกาะเป็นฝอยบนชายฝั่งตะวันตกและทางเหนือของหาดทรายตามที่ประกอบด้วยส่วนผสมของทรายปะการังสีขาวด้วยทรายสีน้ำตาลและสีดำซึ่งได้รับการกัดเซาะและชะล้างลงจากหินภูเขาไฟที่กำเนิดขึ้นบนเกาะ ที่ราบชายฝั่งกว้าง 1 กิโลเมตร (0.6 ไมล์) มีน้ำพุน้ำจืดธรรมชาติเช่นเดียวกับที่ไม่ใช้ดื่ม ภูเขาไฟ น้ำพุร้อน โดยเฉพาะอย่างยิ่งตามแนวชายฝั่งตะวันตก
ประสิทธิภาพการแปลงพลังงาน
ประสิทธิภาพการแปลงพลังงาน () คืออัตราส่วนระหว่างพลังงานเป้าหมายที่ออกจากเครื่องแปลงพลังงาน ต่อพลังงานที่ใส่เข้าไปในเครื่องแปลง เพราะโดยธรรมชาติแล้วในกระบวนการแปลงพลังงานจะมีพลังงานส่วนที่สูญเสีย (ถูกแปลงเป็นพลังงานชนิดที่ไม่ต้องการ) เสมอ
แดนซิงวิทเดอะสตาร์ไทยแลนด์
แดนซ์ซิ่ง วิธ เดอะสตาร์ (Dancing With The Stars) ซึ่งรูปแบบจะเป็นการแข่งขันประกวดเต้นโดยสตาร์ที่มีชื่อเสียงมาแข่งขัน ประกบด้วยคู่เต้นโปรมืออาชีพจริงๆ เป็นหนึ่งในรายการเรียลลิตี้ทีวีที่มีผู้ชมมากที่สุดรายการหนึ่งทั่วโลก โดยในปี 2553 ที่ผ่านมา ได้รับการบันทึกในกินเนสส์บุ๊ค ว่าเป็นรายการเรียลลิตี้ทีวีที่ประสบความสำเร็จที่สุดในโลก ออกอากาศทุกคืนวันอังคาร เวลา 22.30-24.00 น. ทางสถานีโทรทัศน์สีกองทัพบกช่อง 7 เริ่มวันอังคารที่ 8 มกราคม 2556 - 19 กุมภาพันธ์ 2556 และคาดว่าเร็ว ๆ นี้ ก็จะมี season 2
ในแต่ละสัปดาห์ คู่เต้นทุกคู่จะต้องแสดงต่อหน้าคณะกรรมการ โดยผู้ชมจะสามารถโหวตลงคะแนนเลือกคู่เต้นที่ตนเองชื่นชอบ ส่วนการนับคะแนนจะนับคะแนนทั้งจากคณะกรรมการและผู้ชมมารวมกัน เพื่อตัดสินว่าคู่ไหนจะได้ผ่านเข้ารอบต่อไปชื่อของผู้เข้าแข่งขันถูกเปิดเผยเมื่อ 17 ธันวาคม 2555
จรณ โสรัตน์
จรณ โสรัตน์ เกิดวันที่ 23 พฤษภาคม พ.ศ. 2531 นักแสดงชาวไทยในสังกัด สถานีโทรทัศน์ไทยทีวีสีช่อง 3 
จรณเป็นบุตรชายคนโตของ พลโทเชาวน์โรจน์ สอโส และคุณแพรวพัตรา สอโส จบการศึกษาระดับอนุบาลจนประถมศึกษา โรงเรียนบรรจงรัตน์
จบการศึกษาระดับมัธยมศึกษาตอนต้น โรงเรียนวินิตศึกษา
จบการศึกษาระดับมัธยมศึกษาตอนปลาย โรงเรียนพิบูลวิทยาลัย
จบการศึกษาระดับปริญญาตรีจากคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
วงโคจรค้างฟ้า
วงโคจรค้างฟ้า () เป็นวงโคจรที่มีระยะทางห่างจากพื้นโลก 35,786 กิโลเมตร (22,236 ไมล์) ขึ้นไปเหนือเส้นศูนย์สูตรของโลก มีทิศทางการโคจรทวนเข็มนาฬิกาเหมือนทิศทางการหมุนของโลก วัตถุที่อยู่ในวงโคจรดังกล่าวจะมีคาบการโคจรเกือบเท่ากับของโลก คือ 23 ชั่วโมง 56 นาที 4 วินาที และนั่นเองทำให้เมื่อสังเกตวัตถุที่อยู่ในวงโคจรนี้จากโลก วัตถุจะปรากฏนิ่งในตำแหน่งเดิมตลอดเวลา เราจึงเรียกดาวเทียมในวงโคจรค้างฟ้านี้ว่า ดาวเทียมประจำที่ ซึ่งส่วนมากเป็น ดาวเทียมสื่อสาร และ ดาวเทียมอุตุนิยมวิทยา วงโคจรที่มีลักษณะใกล้เคียงกับวงโคจรค้างฟ้าคือ วงโคจรพ้องคาบโลก ที่แตกต่างกันตรงที่ไม่ได้โคจรในระนาบเดียวกับเส้นศูนย์สูตร
แนวคิดเรื่อง วงโคจรพ้องคาบโลก เพื่อการสื่อสารนั้นถูกเผยแพร่เป็นครั้งแรกเมื่อปี ค.ศ. 1928 โดยชาวโครเอเชีย Herman Potočnik แต่ไม่เป็นที่แพร่หลาย ต่อมาแนวคิดนี้ปรากฏในวรรณกรรมวิทยาศาสตร์ซึ่งได้รับความนิยมมาก เรื่อง "Venus Equilateral" โดย จอร์จ โอ. สมิทธิ์ แต่เขาก็ไม่ได้สนใจในรายละเอียด ต่อมาก็ได้ไปปรากฏในนิยายวิทยาศาสตร์อีกเรื่องที่แต่งโดยนักประพันธ์ชาวอังกฤษ อาร์เธอร์ ซี. คลาร์ก จากกระแสนิยมในวรรณกรรมของเขา แนวคิดนี้จึงแพร่หลาย ตามด้วยข้อมูลและทฤษฏีมากมายถึงหลักการของมัน ในปี ค.ศ. 1945 เอกสารชื่อ "Extra-Terrestrial Relays — Can Rocket Stations Give Worldwide Radio Coverage?" (การถ่ายทอดภาคพื้นดินครั้งยิ่งใหญ่ — ฐานปล่อยจรวดจะสามารถกระจายสัญญาณวิทยุได้ครอบคลุมทั่วโลกหรือไม่?) ถูกตีพิมพ์ในนิตยสาร "ไวร์เลสส์ เวิลด์" ซึ่งคลาร์กได้ยอมรับถึงการเชื่อมบทนำของเขาไปยังวรรณกรรมชุด "Venus Equilateral" ฉบับสมบูรณ์ ซึ่งคลาร์กได้พรรณนาถึงวงโคจรดังกล่าวเป็นครั้งแรกว่า มันจะเป็นประโยชน์สำหรับการออกอากาศและการสื่อสารผ่านดาวเทียม ซึ่งในบางครั้ง มันก็ถูกเรียกว่า วงโคจรคลาร์ก แต่วงโคจรที่คลาร์กจินตนาการไว้นั้น มีเส้นรอบวงยาว 265,000 กิโลเมตร ซึ่งเกือบจะใกล้เคียงกับความเป็นจริงในเวลาต่อมา
นอกจากนี้ ยังมีแนวคิดในการใช้ประโยชน์จากวงโคจรค้างฟ้า ในการสร้างลิฟต์อวกาศ อีกด้วย
สงครามมหาเทพพิโรธ
สงครามมหาเทพพิโรธ () เป็นภาพยนตร์แฟนตาซีอเมริกัน-สเปน ปี 2012 ภาคต่อของสงครามมหาเทพประจัญบานปี 2010 นำแสดงโดยแซม เวิร์ธธิงตัน, โรสซามันด์ ไพค์, บิล ไนอี, เอ็ดก้า รามิเรซ, โทบี้ เค็บเบ็ล, แดนนี่ ฮัดตัน, เรล์ฟ ไฟนส์ และเลียม นีสันกับโจนาธาน เลียเบสแมนผู้กำกับภาพยนตร์โดยแดน เมซีอูและเดวิด ลีไซล์ จอห์นสัน "สงครามมหาเทพพิโรธ" เกิดขึ้นสิบปีหลังจากภาพยนตร์สงครามเทพประจัญบานเมื่อเทพเจ้าสูญเสียอำนาจการควบคุบไททันส์ที่ถูกคุมขัง และเพอร์ซิอุสต้องกลับมาอีกครั้งที่ต้องช่วยพ่อของเขาซุสโค่นล้มไททันเพื่อมนุษยชาติ
เซดริก วีลานี
ศาสตราจารย์ ดร.เซดริก วีลานี (, เกิด 5 ตุลาคม ค.ศ. 1973) เป็นนักคณิตศาสตร์ชาวฝรั่งเศสที่ทำงานเกี่ยวกับสมการเชิงอนุพันธ์ย่อยและฟิสิกส์เชิงคณิตศาสตร์ เขาได้รับรางวัล เหรียญฟิลด์ส (Fields Medal) ใน ค.ศ. 2010
หลักจากจบการศึกษาจากโรงเรียน Lycée Louis-le-Grand วีลานีได้เข้าศึกษาต่อที่ École Normale Supérieure ในปารีสและเรียนที่นั่งตั้งแต่ ค.ศ. 1992 ถึง ค.ศ. 1996 เขาได้รับการแต่งตั้งเป็นผู้ช่วยศาสตราจารย์ ณ สถาบันเดียวกันในเวลาต่อมา เขาได้รับปริญญาเอกจาก Paris Dauphine University ใน ค.ศ. 1998 ภายใต้การดูแลของ Pierre-Louis Lions และได้เป็นศาสตราจารย์แห่ง École Normale Supérieure de Lyon ใน ค.ศ. 2000 ปัจจุบันเขาเป็นศาสตราจารย์อยู่ที่ Lyon University เขาเป็นผู้อำนวยการ Institut Henri Poincaré ในปารีสเมื่อ ค.ศ. 2009
วีลานีทำงานเกี่ยวกับทฤษฎีสมการเชิงอนุพันธ์ย่อยในกลศาสตร์เชิงสถิติ โดยเฉพาะสมการโบลต์ซมันน์ ซึ่งเขาและ Laurent Desvillettes ได้เป็นนักวิจัยกลุ่มแรกที่ได้พิสูจน์อัตราการลู่เข้าสำหรับค่าเริ่มต้นที่ไม่ได้อยู่ใกล้จุดสมดุล เขาเขียนเกี่ยวกับหัวข้อดังกล่าวร่วมกับ Giuseppe Toscani เขายังศึกษาเกี่ยวกับ damping ของลันเดาแบบไม่เชิงเส้นร่วมกับ Clément Mouhot เขายังทำงานเกี่ยวกับ "the theory of optimal transport" และการประยุกต์ใช้มันในเรขาคณิตเชิงอนุพันธ์ และเขาได้นิยาม bounded Ricci curvature สำหรับ general measured length spaces ร่วมกับ John Lott เขาได้รับ Fields Medal สำหรับผลงานเกี่ยวกับ Landau damping และ Boltzmann equation
ดักลาส โอเชอร์ออฟ
ศาสตราจารย์เกียรติคุณ ดร. ดักลาส ดีน โอเชอร์ออฟ (, เกิด 1 สิงหาคม ค.ศ. 1945) เป็นนักฟิสิกส์เชิงทดลองที่รู้จักกันดีสำหรับผลงานในสาขาฟิสิกส์สสารควบแน่น โดยเฉพาะการค้นพบสถานะของไหลยิ่งยวดของ Helium-3 ซึ่งทำให้เขาได้รับรางวัลโนเบลสาขาฟิสิกส์ใน ค.ศ. 1996 ร่วมกับ David Lee และ Robert C. Richardson
บิดาของ โอเชอร์ออฟ เป็นบุตรของผู้อพยพชาวยิวที่มาจากรัสเซีย มารดาของ โอเชอร์ออฟ เป็นบุตรสาวของผู้อพยพชาวสโลวัก โอเชอร์ออฟ เกิดที่เมืองอเบอร์ดีน รัฐวอชิงตัน และไดัรับปริญญาตรีใน ค.ศ. 1967 จากสถาบันเทคโนโลยีแห่งแคลิฟอร์เนีย ซึ่งเขาได้รับฟังคำบรรยายโดยริชาร์ด ไฟน์แมน และทำวิจัยในระดับปริญญาตรีกับ Gerry Neugebauer
เขาเข้าร่วมห้องปฏิบัติการ Atomic and Solid State Physics ณ มหาวิทยาลัยคอร์เนล ในสถานะนักศึกษาบัณฑิต ทำวิจัยเกี่ยวกับฟิสิกส์อุณหภูมิต่ำ โดยความร่วมมือของ David Lee หัวหน้าห้องปฏิบัติการ และ Robert C. Richardson เขาได้ใช้ Pomeranchuk cell เพื่อศึกษาพฤติกรรมของ He ณ อุณหภูมิเพียงเศษเสี้ยวของหนึ่งในพันเหนือศูนย์องศาสัมบูรณ์ คณะวิจับพบปรากฏการณ์ที่ไม่คาดหมายในการทดลองและในที่สุดก็หาคำอธิบายว่าเกิดจากการเปลี่ยนวัฏภาคเป็นของไหลยิ่งยวดของ He ลี ริชาร์ดสัน และ โอเชอร์ออฟ ได้รับรางวัลโนเบลสาขาฟิสิกส์ร่วมกัน ใน ค.ศ. 1996 สำหรับการค้นพบนี้
เขาได้รับปริญญาเอกจากมหาวิทยาลัยคอร์เนลใน ค.ศ. 1973 ต่อมาเขาจึงไปทำงานในห้องปฏิบัติการเบล ณ Murray Hill รัฐนิวเจอร์ซีย์ เป็นเวลา 15 ปี โดยยังศึกษาปรากฏการณ์ ณ อุณหภูมิต่ำของ He เมื่อ ค.ศ. 1987 เขาย้ายไปปฏิบัติงาน ณ ภาควิชาฟิสิกส์และฟิสิกส์ประยุกต์แห่งมหาวิทยาลัยสแตนฟอร์ด ซึ่งเข้าได้เป็นประธานภาคตั้งแต่ ค.ศ. 1993-96 งานวิจัยของเขามุ่งศึกษาไปที่ปรากฏการณ์ ณ อุณหภูมิต่ำมากเท่านั้น
เขาได้รับเลือกเป็นหนึ่งใน Space Shuttle "Columbia" investigation panel ซึ่งทำหน้าที่คล้ายกับตำแหน่งของริชาร์ด ไฟน์แมน ใน Space Shuttle "Challenger" panel.
ปัจจุบันเขาเป็นที่กรรมการปรึกษาของ Scientists and Engineers for America ซึ่งเป็นองค์กรที่สนับสนุนวิทยาศาสตร์ที่ดีในรัฐบาลอเมริกัน
เขาเป็นคนถนัดซ้ายและมักอธิบายบุคลิกที่แปลกแยกของเขาด้วยความถนัดซ้าย เขาเป็นนักถ่ายภาพและสอนนักศึกษาปีหนึ่งให้ใช้ถ่ายภาพด้วยฟิลม์ในสัมนา "The Technical Aspects of Photography" นอกจากนี้เขายังสอนวิชาฟิสิกส์พื้นฐานในหัวข้องไฟฟ้าและแม่เหล็ก ณ มหาวิทยาลัยสแตนฟอร์ดในหลายปีการศึกษา ครั้งล่าสุดในภาคการศึกษาฤดูใบไม้ผลิ ค.ศ. 2008 ทั้งนี้เขายังสองปฏิบัติการในระดับปริญญาตรีอีกด้วยโดยเฉพาะฟิสิกส์อุณหภูมิต่ำ
ในเดือนตุลาคม ค.ศ. 2010 โอเชอร์ออฟ เข้าร่วมในโครงการ USA Science and Engineering Festival อาหารเที่ยงกับผู้รับรางวัล ซึ่งนักเรียนมัธยมศึกษาได้ร่วมสนทนากับนักวิทยาศาสตร์รางวัลโนเบลในอย่างไม่เป็นทางการระหว่างอาหารกลางวันที่แต่ละคนหิ้วมาเองจากบ้าน
พิมรา เจริญภักดี
พิมรา เจริญภักดี (31 ตุลาคม พ.ศ. 2527) เป็นนักร้อง นักแสดง และพิธีกรชาวไทย มีชื่อเสียงจากการเป็นหนึ่งในเกิร์ลกรุปซาซ่า ร่วมวงกับพิมพ์มาดา บริรักษ์ศุภกร และจรีนา สิริสิงห และออกอัลบั้มชื่อเดียวกับวงในปี พ.ศ. 2541
พิมรา เจริญภักดี เกิดวันที่ 31 ตุลาคม พ.ศ. 2527 เกิดที่โรงพยาบาลวิชัยยุทธ กรุงเทพมหานคร เป็นบุตรสาวเพียงคนเดียวของพลอย เจริญปุระ มารดาเป็นบุตรของรุจน์ รณภพ เป็นพี่สาวของใหม่ เจริญปุระ และทราย เจริญปุระ พิมราสำเร็จการศึกษาชั้นมัธยมศึกษาจากโรงเรียนวัฒนาวิทยาลัย ระดับปริญญาตรี คณะนิเทศศาสตร์ สาขาวิชาการภาพยนตร์และวีดิทัศน์ มหาวิทยาลัยรังสิต และปริญญาโท คณะบัณฑิตวิทยาลัย สาขาการจัดการวัฒนธรรม ภาคภาษาอังกฤษ จุฬาลงกรณ์มหาวิทยาลัย
บุชด็อก
บุชด็อก (; ) เป็นสัตว์เลี้ยงลูกด้วยนมกินเนื้อชนิดหนึ่ง จัดอยู่ในวงศ์สุนัข (Canidae) จัดเป็นเพียงชนิดเดียวของสกุล "Speothos" ที่ยังดำรงเผ่าพันธุ์มาจนถึงปัจจุบันเพราะชนิดอื่น ๆ สูญพันธุ์ไปหมดแล้ว
บุชด็อก แม้จะอยู่วงศ์เดียวกับหมาป่าหรือสุนัขบ้าน แต่กลับมีรูปร่างลักษณะคล้ายกับนากหรือพังพอนมากกว่าจะเป็นสุนัข เนื่องจากลำตัวยาว ขาสั้น ขนสั้น หางสั้น ใบหูกลมสั้น ที่อุ้งตีนมีพังผืด จึงทำให้มีความสามารถว่ายน้ำได้ดี และดำน้ำได้เก่งมาก ขนาดเมื่อโตเต็มที่ ยาวประมาณ 55–75 เซนติเมตร (22–30 นิ้ว) และความยาวหาง 13 เซนติเมตร (5 นิ้ว) มีความสูงจากตีนถึงหัวไหล่ 20–30 เซนติเมตร (8–12 นิ้ว) น้ำหนักประมาณ 5–8 กิโลกรัม (11–18 ปอนด์) และมีฟันที่เขียนเป็นสูตรได้ว่า มีฟันทั้งหมด 38 ซี่
บุชด็อก ถือเป็นสุนัขชนิดหนึ่งที่แพร่กระจายพันธุ์ในทวีปอเมริกาใต้และอเมริกากลาง โดยใช้ชีวิตในป่าดิบชื้น โดยเฉพาะที่ใกล้กับแหล่งน้ำ ซึ่งเป็นแหล่งหากินหลัก พบได้ตั้งแต่ที่ราบลุ่มจนถึงที่สูงกว่าระดับน้ำทะเล 1,900 เมตร (6,200 ฟุต) จนถึงที่ราบเซอราโดอันเป็นทุ่งหญ้ากว้างไกลในบราซิลด้วย โดยแบ่งออกได้เป็น 3 ชนิดย่อย นิสัยตามธรรมชาติของบุชด็อก เป็นสัตว์ที่ไม่กลัวอะไรง่าย ๆ ล่าสัตว์ต่าง ๆ กินเป็นอาหาร รวมถึงอาร์มาดิลโล ที่มีเกราะหุ้มตัวด้วย
และมีรายงานว่าบุชด็อก
6 ตัว สามารถสังหารสมเสร็จได้ ด้วยการซุ่มโจมตี แต่เมนูหนักของฝูงบุชด็อก จะเป็นคาพีบารา หรือลูกหมูป่ามากกว่า บุชด็อก 2
ตัว ถือเป็นคู่ต่อสู้ที่คู่ควรของแมวป่าโอเซล็อตได้เลย
ดมบูริ
ดมบูริ () หรือข้าวหน้าต่าง ๆ เป็นอาหารญี่ปุ่นที่มีลักษณะเป็นอาหารจานเดียวที่มีกับข้าวที่ทำจากเนื้อสัตว์, ปลา, ผัก หรือวัตถุดิบอื่น ๆ ราดบนข้าวสวย ตามแต่จะดัดแปลง
ดมบูริหรือดงเป็นอาหารที่รูปแบบเฉพาะตั้งแต่ในประวัติศาสตร์ญี่ปุ่น เริ่มปรากฏให้เห็นในยุคเอโดะ (ค.ศ. 1603 - ค.ศ. 1868) ของประเทศญี่ปุ่น จานข้าวหน้าแบบแรก คือ อูนางิดง (ปลาไหลย่างที่วางอยู่บนชามข้าวปรุงสุก) ซึ่งในระยะแรก ดมบูริเป็นอาหารง่าย ๆ ใช้ชามขนาดเล็ก มีความสำคัญอยู่ที่ความรวดเร็วและรองรับผู้เร่งรีบ จึงเป็นที่นิยมตามโรงละครหรือลานแสดงตามงานเทศกาล ดมบูริเป็นที่แพร่หลายและกลายเป็นที่นิยมมากตั้งแต่สมัยศตวรรษที่ 19 เป็นต้นมา
ต่อมาในสมัยหลัง ข้าวหน้าอื่น ๆ เช่น เนื้อวัว เนื้อหมู ไก่ ไข่ นั้นเกิดขึ้นยุคเมจิ (ค.ศ. 1868 - ค.ศ. 1912) ซึ่งมาพร้อมกับการเข้ามาของวัฒนธรรมตะวันตกและการคัดสรรถ้วยชามที่ประณีตขึ้นเพื่อการตกแต่งอาหาร โดยดมบูริหรือข้าวหน้าที่เป็นไข่และไก่สันนิษฐานว่าเข้ามาในช่วง ค.ศ. 1891 ส่วนข้าวหน้าหมูหรือคัตสึดงแพร่หลายในญี่ปุ่นช่วงราว ค.ศ. 1913 หรือในยุคไทโช ซึ่งทำให้ข้าวหน้าแบบต่าง ๆ มีการขยายขนาดชามใหญ่ขึ้นเพื่อเพิ่มปริมาณเนื้อใหม่ ๆ หรือการปรุงสุกแบบต่าง ๆ ไปตามยุคสมัยและกาลเวลา นอกจากนี้ดมบูริยังคงเป็นที่แพร่หลายในปัจจุบันทั้งร้านอาหารทั่วไปในประเทศญี่ปุ่นและประเทศต่าง ๆ รวมถึง การส่งออกเป็นอาหารสำเร็จรูป อาหารแช่เข็ง เป็นต้น
ดมบูริแบบดั้งเดิมของญี่ปุ่นมีด้วยกันดังนี้:
นอกจากนี้ ดมบูริสามารถทำจากวัตถุดิบมากมาย ตามแต่จะดัดแปลง ซึ่งร้านอาหารจีนราคาย่อมเยาในญี่ปุ่นมักจะนำเสนอ "ชูกาดง" (中華丼) หรือ "โกโมกูชูกาดง" (五目中華丼)—สารพัดผัดผักกับเนื้อบนข้าวสวยในชามขนาดใหญ่
ซับเวย์ (ร้านอาหาร)
ซับเวย์ () เป็นร้านอาหารอเมริกันประเภทแฟรนไชส์ มีสินค้าหลักคือ แซนวิช และสลัด ดำเนินการโดย Doctor's Associates, Inc. (DAI) เป็นหนึ่งในแฟรนไชส์ที่เติบโตเร็วที่สุดในโลกด้วยร้านอาหาร 37,881 ร้านใน 98 ประเทศ
อัดจารา
อัดจารา ( ) เป็น สาธารณรัฐปกครองตนเอง ของ จอร์เจีย ตั้งอยู่ในมุมทิศตะวันตกเฉียงใต้ของประเทศจอร์เจีย ทางทิศใต้ติด
ตุรกี และติดทะเลดำทางด้านตะวันออก
สถานะสาธารณรัฐของ อัดจารา ถูกกำหนดโดยกฎหมายของจอร์เจีย หัวหน้าของรัฐบาลในภูมิภาคและคณะรัฐมนตรีของอัดจาราจะเสนอชื่อโดย ประธานาธิบดีแห่งประเทศจอร์เจีย ที่ยังมีอำนาจที่จะยุบรัฐบาลและจะลบล้างเจ้าหน้าที่ท้องถิ่น
อัดจาราแบ่งออกเป็นหกหน่วยการบริหาร:
ริโก คอสแตนตีโน
อเมริโก เซบาสเตียโน "ริโก" คอสแตนตีโน (Americo Sebastiano "Rico" Costantino) หรือเป็นที่รู้จักกันดีในนาม ริโก (Rico) เกิด 1 ตุลาคม 1961 เป็นนักมวยปล้ำอาชีพลูกครึ่งอเมริกันผสมอิตาเลียน ลาสเวกัส, รัฐเนวาดา อเมริกา เป็นผู้จัดการมวยปล้ำอาชีพและเป็นนักมวยปล้ำด้วย
สกุลแอมบาสทาเอีย
สกุลแอมบาสทาเอีย เป็นสกุลหนึ่งของปลาน้ำจืดในวงศ์ปลาหมู (Botiidae) ใช้ชื่อสกุลว่า "Ambastaia"
โดยสกุลนี้ตั้งขึ้นโดย มัวรีซ คอตเทเลต ในปี ค.ศ. 2012 โดยแยกออกมาจากสกุล "Yasuhikotakia" อีกที
แบ่งออกได้เป็น 2 ชนิด
เจ้าพ่อเซี่ยงไฮ้คนสุดท้าย
เจ้าพ่อเซี่ยงไฮ้คนสุดท้าย (; ) เป็นภาพยนตร์ฮ่องกง ค.ศ. 2013 ที่กำกับโดยหวังจิง นำแสดงโดย โจว เหวินฟะ, หง จินเป่า, อู๋ เจิ้นหวี่ และหวง เสี่ยวหมิง
ภาพยนตร์ได้รับการเปิดตัวในจีนแผ่นดินใหญ่ ณ วันที่ 21 ธันวาคม ค.ศ. 2012
เป็นเรื่องราวของ เฉิง ต้าชี่ ชายหนุ่มผู้มีความใสซื่อ แต่เมื่อครั้งที่ถูกหักหลัง เขาก็ได้เติบใหญ่ขึ้นโดยได้ทิ้งความรักไว้ที่เบื้องหลัง เพราะนั่นคือจุดอ่อนสำหรับการก้าวเดินไปข้างหน้าสู่การเป็นเจ้าพ่อตัวจริงของเซี่ยงไฮ้ภาพยนตร์ชุดนี้ใช้งบในการสร้างที่ 700 ล้านบาท และโจว เหวินฟะ รับบทเป็น เฉิง ต้าชี่ ซึ่งเป็นเจ้าพ่อเซี่ยงไฮ้ที่มีตัวตนอยู่จริง โดยโจว เหวินฟะ ได้หยุดรับงานแสดงทั้งหมดเพื่อภาพยนตร์เรื่องนี้ รวมถึงมีการใช้ทองคำจริงมาประกอบฉากโรงอุปรากร และมีการถ่ายทำขึ้นที่นครเซี่ยงไฮ้ โดยมีผู้กำกับฝ่ายศิลป์ คือ หยี ชุงมั่น ที่เคยมีผลงานเข้าชิงรางวัลออสการ์จาก "ศึกโค่นบัลลังก์วังทอง" มาแล้ว
ซึ่งภาพยนตร์มิได้มีเนื้อหาเดียวกับ "เจ้าพ่อเซี่ยงไฮ้" ซีรีส์ที่โด่งดังเป็นที่รู้จักกันดีในยุคทศวรรษที่ 1980 แต่จะเป็นงานที่สร้างขึ้นโดยได้รับแรงบันดาลใจจากชีวิตของ ตู้ เย่วซิง หัวหน้าแก๊งมาเฟียผู้เคยมีตัวตนอยู่จริง และสร้างอาณาจักรของตัวเองขึ้นมาในเซี่ยงไฮ้ระหว่างทศวรรษที่ 1920-1930
เพลงประกอบภาพยนตร์ประพันธ์โดยเฉิน กวงหรง บทเพลงติ้งเฟิงโบ (定風波) ประพันธ์โดยเกา ซื่อจาง
วงศ์ปลาหมู
วงศ์ปลาหมู () เป็นวงศ์ของปลาน้ำจืดกระดูกแข็งวงศ์หนึ่ง ใช้ชื่อวงศ์ว่า Botiidae ในอันดับ Cypriniformes
โดยวงศ์นี้แยกออกมาจากวงศ์ปลาหมูแท้ (Cobitidae) ในปี ค.ศ. 2012 โดย มัวรีซ คอตเทเลต โดยพัฒนามาจากวงศ์ย่อย Botiinae ที่เลฟ เซมโยโนวิช เบิร์ก นักมีนวิทยาชาวรัสเซียเคยจัดมาก่อนในปี ค.ศ. 1940 เคยจัดให้เป็นวงศ์ย่อยมาก่อน
รูปร่างของปลาหมูในวงศ์นี้ มีรูปร่างลักษณะทั่วไปเหมือนกับปลาในวงศ์ปลาหมู แต่จะพบกระจายพันธุ์ในแหล่งน้ำจืดของแถบเอเชียตะวันออกเฉียงใต้ ส่วนใหญ่มีลวดลายที่เป็นลายโค้งมากกว่า และมีรูปร่างที่เพรียวเป็นทรงกระสวยและมีส่วนของจมูกและปลายปากที่แหลมยาวกว่า อีกทั้งส่วนใหญ่ยังนิยมเลี้ยงกันเป็นปลาสวยงาม
แยกออกเป็นสกุลต่าง ๆ ได้ดังนี้
ฟอร์ด มอนดิโอ
ฟอร์ด มอนดิโอ () เป็นรถยนต์นั่งขนาดกลางที่ผลิตโดยบริษัทฟอร์ดมอเตอร์ เริ่มผลิตตั้งแต่ พ.ศ. 2535 และมีจำหน่ายอยู่ทั่วโลก โดยมาแทนที่รถยนต์นั่งขนาดกลางรุ่นเก่า ฟอร์ด เซียรา () ซึ่งเลิกผลิตในปี พ.ศ. 2535 คำว่า "Mondeo" มาจากภาษาละตินที่แปลว่า โลก ฟอร์ด มอนดิโอ เป็นรถยนต์นั่งขนาดกลางที่ผลิตขึ้นสำหรับตลาดยุโรปเท่านั้น แต่เคยมีขายในตลาดเอเชีย รวมถึงประเทศไทย ซึ่งฟอร์ด มอนดิโอเคยมีขายในประเทศไทยเมื่อปี พ.ศ. 2537-2542 แต่ไม่ค่อยได้รับความนิยมมากนัก
ฟอร์ด มอนดิโอ มีวิวัฒนาการตามช่วงเวลาได้ 5 Generation (รุ่น) ดังนี้
รุ่นที่ 1 ของฟอร์ด มอนดิโอ เริ่มผลิตในปี พ.ศ. 2535 และเริ่มจำหน่ายจริงในปี พ.ศ. 2536 มีตัวถัง 3 แบบ คือ ซีดาน 4 ประตู แฮทช์แบค 5 ประตู และสเตชันวากอน 5 ประตู โดยใช้ระบบขับเคลื่อนล้อหน้า ฟอร์ด มอนดิโอเป็นรถยนต์รุ่นที่มาแทนฟอร์ด เซียรา ในตลาดยุโรป และฟอร์ด เท็ลสตาร์ ในตลาดเอเชีย มีเครื่องยนต์หลายขนาด ตั้งแต่ 1.6 ,1.8 ,2.0 และ 2.5 ลิตร และใช้ชิ้นส่วนร่วมกับมาสด้า โครโนส
ในประเทศไทยได้มีการนำรุ่นนี้เข้ามาจำหน่ายอย่างเป็นทางการด้วย โดยเป็นรุ่นที่ 2 และรุ่นสุดท้ายที่จำหน่ายโดยตัวแทนจำหน่ายทั้ง 2 เจ้า คือนิวเอร่าและยนตรกิจ ในช่วงปี พ.ศ. 2538-2540 ซึ่งมีให้เห็นอยู่ไม่มากนัก
รุ่นที่ 2 เริ่มผลิตในปี พ.ศ. 2539-2543 โดยเป็นรุ่นสุดท้ายที่มีจำหน่ายในประเทศไทย เนื่องจากไม่ได้รับความนิยมมากนัก เพราะเจ้าตลาดในขณะนั้น (โตโยต้า คัมรี่ ,ฮอนด้า แอคคอร์ด ,นิสสัน เซฟิโร่) เป็นรถยนต์ที่ได้รับความนิยมมากกว่า และภาพลักษณ์แบรนด์ดีกว่า (ในขณะนั้นฟอร์ดในไทยเพิ่งเริ่มก่อตั้ง) มีเครื่องยนต์ 4 ขนาดคือ 1.6 ,1.8 ,2.0 และ 2.5 ลิตร และมีตัวถังให้เลือก 3 แบบคือ ซีดาน 4 ประตู ,แฮทช์แบค 5 ประตู และสเตชันวากอน 5 ประตูตามเดิม
รุ่นที่ 3 เริ่มผลิตในปี พ.ศ. 2543-2550 โดยรุ่นนี้ไม่มีจำหน่ายในประเทศไทยแล้ว มีเครื่องยนต์ให้เลือก 5 ขนาด คือ 1.8 ,2.0 ,2.2 ,2.5 และ 3.0 ลิตร โดยรุ่นนี้มีจำหน่ายใน ยุโรป ,เอเชีย ,บราซิล และเม็กซิโก โดยรุ่นนี้เป็นรุ่นสุดท้ายที่ใช้ชิ้นส่วนร่วมกับมาสด้า โครโนส
รุ่นที่ 4 เริ่มผลิตในปี พ.ศ. 2550-2556 การออกแบบมอนดิโอรุ่นนี้ได้ถูกนำไปใช้ในการออกแบบ ฟอร์ด เอส-แม็กซ์ ,ฟอร์ด กาแล็กซี และวอลโว่ S80 ด้วย มีเครื่องยนต์ 6 ขนาดด้วยกัน คือ 1.6 ,1.8 ,2.0 ,2.2 ,2.3 และ 2.5 ลิตร มีระบบเกียร์ 4 รูปแบบ คือ เกียร์ธรรมดา 5 สปีด ,เกียร์ธรรมดา 6 สปีด ,เกียร์อัตโนมัติ 6 สปีด และเกียรอัตโนมัติพาวเวอร์ชิฟท์ 6 สปีด
รุ่นที่ 5 เตรียมจะมีการเปิดตัวอย่างเป็นทางการในปี พ.ศ. 2556 และได้ยุบรวมกับฟอร์ด ฟิวชั่น ซึ่งเป็นรถยนต์ขนาดกลางของฟอร์ดที่ทำตลาดในประเทศสหรัฐอเมริกา โดยได้นำไปโชว์ในงาน North American International Auto Show ก่อนในปี พ.ศ. 2555มีเครื่องยนต์ให้เลือกเพียง 4 ขนาด คือ 1.0 ,1.5 ,1.6 และ 2.0 ลิตรให้เลือกเท่านั้น และมีระบบเกียร์ 2 แบบให้เลือกคือ เกียร์ธรรมดา 6 สปีด และเกียร์อัตโนมัติพาวเวอร์ชิฟท์ 6 สปีด
โซมะ
โซมะ () เป็นเมืองในจังหวัดฟูกูชิมะ ประเทศญี่ปุ่น สถาปนาขึ้นเมื่อวันที่ 31 มีนาคม ค.ศ. 1954 มีจำนวนประชากร 36,891 คน ในปี ค.ศ. 2011
สมเด็จพระราชินีนาถมาร์กาเร็ตแห่งสกอตแลนด์
สมเด็จพระราชินีนาถมาร์กาเร็ตแห่งสก็อตแลนด์ หรือ มาร์กาเร็ต ราชนารีแห่งนอร์เวย์ () (9 เมษายน 1283 ถึง 26 กันยายน 1290) เป็น สมเด็จพระราชินีนาถแห่งสก็อตแลนด์ และ เจ้าหญิงนอร์เวย์ ยังเป็นที่รู้จักกันในนามมาร์กาเร็ตแห่งสกอตแลนด์ (นอร์เวย์: Margrete AV Skottland) และราชินีของนอร์เวย์ (นอร์เวย์: Jomfruen AV Norge ) มาร์กาเร็ตทรงเป็นราชินีตั้งแต่ปี 1286 จนกระทั่งพระองค์สวรรคตในปี 1290 ในขณะที่เส้นทางที่จะเสด็จไป สก็อตแลนด์ รวมพระชนมายุได้เพียง 7 พรรษา การสวรรคตของพระองค์นำไปสู่ ​​สงครามประกาศอิสรภาพสกอตแลนด์
พระองค์เป็นพระราชธิดาของกษัตริย์อีริคที่ 2 แห่งนอร์เวย์ และ มาร์กาเร็ต ธิดาของกษัตริย์ อเล็กซานเดอร์ที่ 3 แห่งสกอตแลนด์ มาร์กาเร็ตประสูติเมื่อวันที่ 9 เมษายน 1283 ใน ทอนส์เบิร์ก พระราชมารดาของพระองค์สิ้นพระชนม์เมื่อพระองค์ประสูติ
Acantopsis choirorhynchos
Acantopsis choirorhynchos เป็นปลาน้ำจืดชนิดหนึ่งในวงศ์ปลาหมูแท้ (Cobitidae) มีลำตัวเล็ก ขนาดยาวไม่เกิน 30 เซนติเมตร (แต่ที่พบโดยทั่วไปจะยาวเพียงแค่ 5-14 เซนติเมตร) หัวแหลม ตาเล็ก หางแหลม กลางลำตัวมีเส้นสีเทาจากหัวถึงหางระหว่างเส้นมีจุดสีดำเป็นแนวยาว ครีบหางเว้าตื้น มีพฤติกรรมชอบอยู่รวมกันเป็นฝูงใหญ่ในพื้นท้องน้ำที่มีกรวดทรายและมีกระแสน้ำไหลเชี่ยว สามารถมุดทรายได้อย่างรวดเร็วเมื่อตกใจหรือจะซ่อนตัวจากสัตว์นักล่า
"A. choirorhynchos" เป็นปลาพื้นเมืองในรัฐอัสสัมของอินเดีย, พม่า, ไทย, เวียดนาม, มาเลเซีย (ทั้งตะวันตกและตะวันออก) และเกาะสุมาตราและเกาะชวาของอินโดนีเซีย ตัวอย่างที่นำมาจัดอนุกรมวิธานถูกจับมาจากบริเวณจุดบรรจบระหว่างแม่น้ำเลอมาตังกับแม่น้ำเอนิมในจังหวัดสุมาตราใต้ ส่วนในไทยพบที่แม่น้ำเจ้าพระยา แม่น้ำแม่กลอง แม่น้ำยม แม่น้ำวัง แม่น้ำมูล แม่น้ำสงคราม แม่น้ำปัตตานี เป็นต้น
เนื่องจากปลาชนิดนี้เป็นปลาขนาดเล็ก จึงนิยมบริโภคด้วยการรับประทานทั้งตัวและก้าง โดยนำมาทำเป็นอาหารได้หลายอย่างทั้งการปรุงสดและตากแห้ง โดยรายการที่ขึ้นชื่อที่สุด คือ ปลารากกล้วยทอดกระเทียม รับประทานกับข้าวต้ม สำหรับการปรุงสดสามารถทำอาหารได้หลากหลาย เช่น ต้มยำ ต้มโคล้ง ฉู่ฉี่ นอกจากนี้ยังนิยมเลี้ยงเป็นปลาตู้สวยงาม โดยเฉพาะในตู้ไม้น้ำ นิยมเลี้ยงเพราะเป็นปลาที่เก็บเศษอาหารที่ปลาอื่นกินเหลือไว้เป็นอย่างดี อีกทั้งยังช่วยพรวนทรายให้ร่วนอยู่ตลอดเวลาด้วย จากการที่มันสามารถมุดทรายได้เป็นอย่างดี
อนึ่ง "A. choirorhynchos" มีชื่อสามัญในภาษาไทยว่า "ปลารากกล้วย" หรือ "ปลาซ่อนทราย" ซึ่งเป็นชื่อที่ใช้เรียกร่วมกับปลาชนิดอื่น ๆ ในสกุล "Acantopsis" ของวงศ์ปลาหมู นอกจากชนิด "A. choirorhynchos" ซึ่งเป็นชนิดที่พบบ่อยที่สุดแล้ว ยังมีปลารากกล้วยชนิดอื่น ๆ ที่มีความคล้ายคลึงกัน เช่น "A. thiemethdi", "A. spectabilis", "A. octoactinotos" เป็นต้น และยังมีอีกหลายชนิดที่ยังไม่สามารถจำแนกอนุกรมวิธานได้ จึงใช้ชื่อชนิดเป็น sp. อยู่
ดุจตะวันดั่งภูผา
ดุจตะวันดั่งภูผา เป็นละครโทรทัศน์ไทยจากบทประพันธ์ของ ภูมิแผ่นดิน ถูกสร้างครั้งแรกเมื่อปี พ.ศ. 2555 เขียนบทโทรทัศน์โดย ภูมิแผ่นดิน ผลิตโดย บริษัท บางกอก ออดิโอ วิชั่น จำกัด, ฉลอง ภักดีวิจิตร อาหลอง จูเนียร์ กำกับการแสดงโดย เฉิด ภักดีวิจิตร นำแสดงโดย ศิวัฒน์ โชติชัยชรินทร์, ณัฐชา นวลแจ่ม,แซมมี่ เคาวเวลล์ ออกอากาศทางสถานีโทรทัศน์สีกองทัพบกช่อง 7
ผลสำรวจจาก AGB Nielsen
ตึกซิงเกอร์
ตึกซิงเกอร์ () หรือซิงเกอร์ทาวเวอร์ ตั้งอยู่ที่ถนนลิเบอร์ตีและถนนบรอดเวย์ในเขตแมนฮัตตัน นครนิวยอร์ก เป็นอาคารสำนักงานสูง 47 ชั้น สร้างเสร็จใน ค.ศ. 1908 โดยเป็นสำนักงานใหญ่ของบริษัทซิงเกอร์ ซึ่งเป็นบริษัทผู้ผลิตจักรเย็บผ้า อาคารนี้ถูกรื้อถอนใน ค.ศ. 1968 ในปัจจุบันเป็นที่ตั้งของอาคารวัน ลิเบอร์ตี พลาซ่า
เรือพิฆาตชั้นคงโง
เรือพิฆาตชั้นคงโง ()เป็นเรือพิฆาตติดอาวุธนำวิถีของกองกำลังป้องกันตนเองทางทะเลของญี่ปุ่น ได้รับการพัฒนามาจากเรือพิฆาตชั้น Arleigh Burke (อาร์ลีห์เบิร์ก) ของสหรัฐอเมริกา ที่ได้รับการปรับปรุง/ดัดแปลง ให้ตรงตามภัยคุกคามและตามความต้องการของ กองกำลังป้องกันตนเองทางทะเลของญี่ปุ่น (JMSDF)
มีภารกิจหลักคือการป้องกันภัยทางอากาศให้กับกองเรือ ส่วนภารกิจรองคือการต่อต้านเรือผิวน้ำและเรือดำน้ำ ประจำการเมื่อปี 1991-1996
สำหรับเครื่องยนต์ของเรือนั้น ใช้เครื่องยนต์กังหันก๊าส Ishikawajima-Harima LM2500 ของมิซูบิชิ (ซึ่งได้รับสิทธิบัตรการผลิตของ General Electric LM2500 ซึ่งเป็นเครืองยนต์ตัวเดียวกับที่ติดตั้งใน เรือพิฆาตชั้น Arleigh Burke ของสหรัฐ Type 052 Luhu-class ของกองทัพเรือปลอปล่อยประชาชนจีน และ เรือจักรีนฤเบศร ของไทย รวมถึงเรือบรรทุกเครืองบิน Vikrant ของอินเดีย) โดยเรือชั้นคงโง ติดตั้ง Ishikawajima-Harima LM2500 ถึง 4 ระบบ ทำให้เรือชั้นนี้ ขับเคลื่อนได้ที่ความเร็ว 30 นอต (56 km/h) ด้วยกำลัง 100,000 แรงม้า(75 MW)
ธรรมาภิบาลด้านอินเทอร์เน็ต
ธรรมาภิบาลด้านอินเทอร์เน็ต คือการพัฒนาและการประยุกต์หลักการ ปทัสถาน กฎเกณฑ์ กระบวนการตัดสินใจ และโครงการต่างๆ เพื่อกำหนดทิศทางและรูปแบบการวิวัฒนาการและการใช้งานอินเทอร์เน็ต
นิยามของธรรมาภิบาลด้านอินเทอร์เน็ตนั้นได้รับการทดสอบท้าทายจากหลายฝ่ายในทุกอุดมการณ์และแนวคิดทางการเมือง หนึ่งในการถกเถียงหลักนั้นครุ่นคิดเกี่ยวกับอำนาจและการมีส่วนร่วมของผู้เล่น เช่น รัฐบาลแห่งชาติ องค์กรธุรกิจ และประชาสังคม กับการมีบทบาทในการอภิบาลอินเทอร์เน็ต
คณะทำงานที่ตั้งขึ้นโดยการประชุมสุดยอดระดับโลกว่าด้วยสังคมสารสนเทศ (World Summit on the Information Society - WSIS) ซึ่งริเริ่มโดยสหประชาชาติ ได้เสนอนิยามของธรรมาภิบาลด้านอินเทอร์เน็ตดังต่อไปนี้ ในรายงานเมื่อเดือนมิถุนายน ค.ศ. 2005:
อาจารย์กฎหมาย Yochai Benkler ได้พัฒนาการวางแนวคิดของธรรมาภิบาลด้านอินเทอร์เน็ต โดยใช้ "ชั้น" (layers) ของการอภิบาล 3 ชั้น: ชั้น "โครงสร้างพื้นฐานเชิงกายภาพ" ("physical infrastructure" layer) ซึ่งสารสนเทศใช้ในการเดินทาง; ชั้น "โปรแกรม" หรือ "ตรรกะ" ("code" or "logical" layer) ซึ่งควบคุมโครงสร้างพื้นฐานดังกล่าว; และชั้น "เนื้อหา" ("content" layer) ซึ่งบรรจุสารสนเทศที่ถูกส่งไปในเครือข่าย
พระอุดมญาณโมลี (จันทร์ศรี จนฺททีโป)
พระอุดมญาณโมลี นามเดิม จันทร์ศรี แสนมงคล ฉายา จนฺททีโป หรือ หลวงปู่ใหญ่ (10 ตุลาคม 2454-14 ธันวาคม 2559) เป็นพระราชาคณะเจ้าคณะรองฝ่ายธรรมยุติกนิกาย ชาวจังหวัดอุดรธานี อดีตเจ้าอาวาสวัดโพธิสมภรณ์
นามเดิม จันทร์ศรี แสนมงคล เกิดเมื่อวันที่ 10 ตุลาคม พ.ศ. 2454 ตรงกับวันอังคาร ตรงกับแรม 3 ค่ำ เดือน 11 ปีกุน ณ บ้านโนนทัน ตำบลโนนทัน อำเภอเมืองขอนแก่น จังหวัดขอนแก่น โยมบิดา-โยมมารดาชื่อนายบุญสาร-นางหลุน แสนมงคล ก่อนที่โยมมารดาจะตั้งครรภ์ ในคืนวันขึ้น 14 ค่ำ เดือน 3 นั้น ฝันเห็นพระ 9 รูป มายืนอยู่ที่ประตูหน้าบ้าน พอรุ่งขึ้นตรงวันขึ้น 15 ค่ำ เพ็ญเดือน 3 ซึ่งเป็นวันมาฆบูชา ได้เห็นพระกัมมัฏฐาน 9 รูปมาบิณฑบาตยืนอยู่หน้าบ้าน จึงเกิดความเลื่อมใสศรัทธา จึงรีบจัดภัตตาหารใส่ภาชนะ ไปนั่งคุกเข่าประนมมือตรงหน้าพระเถระผู้เป็นหัวหน้า ยกมือไหว้ แล้วใส่บาตรจนครบทั้ง 9 รูป แล้วนั่งพับเพียบประนมมือกล่าวขอพรว่า
“ดิฉันปรารถนาอยากได้ลูกชายสัก 1 คน จะให้บวชเหมือนพระคุณเจ้าเจ้าค่ะ”
พระเถระก็กล่าวอนุโมทนา หลังจากนั้นอีก 1 เดือน นางหลุน แสนมงคล ก็ได้ตั้งครรภ์ และต่อมาก็คลอดบุตรชายรูปงามในวันอังคารที่ 10 ตุลาคม พุทธศักราช 2454
บรรพชาเป็นสามเณร เมื่อวันที่ 6 พฤษภาคม พ.ศ. 2468 ณ วัดโพธิ์ศรี บ้านศิลา ตำบลศิลา อำเภอเมืองขอนแก่น จังหวัดขอนแก่น โดย เจ้าอธิการเป๊ะ ธัมมเมตติโก เจ้าอาวาสวัดโพธิ์ศรี, เจ้าคณะตำบลโนนทัน
อายุครบ 20 ปีบริบูรณ์ ได้เข้าพิธีอุปสมบทเป็นพระภิกษุในพระพุทธศาสนา ณ พัทธสีมาวัดศรีจันทร์ (วัดศรีจันทราวาส) ตำบลในเมือง อ.เมือง จ.ขอนแก่น เมื่อวันที่ 13 มกราคม พ.ศ. 2474 โดยมี พระครูพิศาลอรัญญเขต (จันทร์ เขมิโย ป.ธ. ๓) เจ้าคณะธรรมยุตจังหวัดขอนแก่น และเจ้าอาวาสวัดศรีจันทร์ (วัดศรีจันทราวาส) เป็นพระอุปัชฌาย์, พระอาจารย์สิงห์ ขนฺตยาคโม เป็นพระกรรมวาจาจารย์ และพระมหาปิ่น ปญฺญาพโล เป็นพระอนุสาวนาจารย์ มีพระอาจารย์กรรมฐานจำนวน 25 รูปนั่งเป็นพระอันดับ ท่านได้รับนามฉายาว่า จนฺททีโป อันมีความหมายเป็นมงคลว่า ผู้มีแสงสว่างเจิดจ้าดั่งจันทร์เพ็ญในช่วงต้นเดือนพฤศจิกายน ปี พ.ศ. 2484 ท่านพระอาจารย์มั่น ภูริทัตฺตมหาเถระ ได้ไปพำนักจำพรรษาอยู่ที่วัดป่าสุทธาวาส จังหวัดสกลนคร เป็นเวลา 15 วัน ทำให้หลวงปู่จันทร์ศรีได้มีโอกาสใกล้ชิดกับท่านพระอาจารย์มั่นชั่วระยะเวลาหนึ่ง ถือเป็นกำไรแห่งชีวิตอันล้ำค่า
รวมทั้ง ได้รับแต่งตั้งเป็นที่ปรึกษาเจ้าคณะภาค 9 (ธรรมยุต)ท่านได้ให้ทุนการศึกษาแก่เด็กนักเรียนที่มีฐานะยากจน เรียนดี และมีความประพฤติดี ปีละ 40 ทุน ทุนละ 1,000 บาท ให้รางวัลแก่พระภิกษุ-สามเณรที่สามารถสอบไล่ได้บาลีชั้นประโยค 1-2-เปรียญธรรม 3 ประโยค เป็นประจำทุกปี รูปละ 500 บาท ส่วนครูรูปละ 1,000 บาท
นอกจากนี้ยังรับภาระหน้าที่สำคัญๆ ในคณะสงฆ์อีกมากมาย อาทิ เป็นกรรมการชำระพระไตรปิฎก (พระสูตร), เป็นพระอนุกรรมการคณะธรรมยุต, เป็นกรรมการตรวจธรรมสนามหลวง, เป็นพระธรรมทูตประจำจังหวัดอุดรธานี, เป็นประธานมูลนิธิวัดโพธิสมภรณ์, เป็นรองประธานกรรมการบริหารศูนย์บาลีศึกษาอีสาน (ธรรมยุต), เป็นผู้อำนวยการศูนย์ศึกษาพุทธศาสนาวันอาทิตย์ วัดโพธิสมภรณ์
พระอุดมญาณโมลี (หลวงปู่จันทร์ศรี จันททีโป)ได้ละสังขารอย่างสงบ ที่ อาคารภูมิสิริมังคลานุสรณ์ชั้น 28 รพ.จุฬาลงกรณ์ หลังเข้ารักษาอาการอาพาธ เมื่อวันที่ 14 ธันวาคม 2559 เวลา 20.00 น. สิริอายุรวม 105 ปี พรรษาที่ 85
หลวงปู่จันทร์ศรี” เจ้าอาวาสวัดโพธิสมภรณ์ เมืองอุดรฯ เกจิดังสายกรรมฐาน ละสังขาร 2 ทุ่มวันนี้ที่ รพ.จุฬาลงกรณ์ สิริอายุ 105 ปี
ลานธรรมจักร
เซนต์เฮเลนา อัสเซนชัน และตริสตันดากูนยา
เซนต์เฮเลนา อัสเซนชัน และตริสตันดากูนยา () เป็นดินแดนโพ้นทะเลของสหราชอาณาจักรในมหาสมุทรแอตแลนติกตอนใต้ ประกอบด้วยเกาะเซนต์เฮเลนา, เกาะอัสเซนชัน และกลุ่มเกาะที่เรียกว่าตริสตันดากูนยา
โนเวย์เอาท์ (2000)
โนเวย์เอาท์ (2000) () เป็นรายการมวยปล้ำของเวิลด์เรสต์ลิงเฟดดิเรชั่น จัดเมื่อวันที่ 27 กุมภาพันธ์ ค.ศ. 2000 ในสนาม Hartford Civic Center ในเมืองลาสเวกัส, รัฐเนวาดา สหรัฐอเมริกา โดยเป็นครั้งที่ 2 ที่จัดขึ้นในปี ค.ศ.2000
เรื่องราวความแตกร้าวเหล่านี้เริ่มตั้งแต่หลังจากที่ ทริปเปิล เอช พ่ายแพ้แก่พ่อเขยของเขาวินซ์ แม็กแมน ในศึกอาร์มาเกดดอน (1999) ในแมทช์การปล้ำไม่มีกฎกติกา และยังเอาชนะได้แชมป์โลก WWF มาจากบิ๊กโชว์ ในศึกรอว์มาเพียงไม่กี่สัปดาห์ในภายหลัง เหตุการณ์เหล่านี้เริ่มต้นตั้งแต่ยุค McMahon-Hemesly พร้อมกับภรรยาของเขา สเตฟานี แม็กแมเฮิน แมนไคนด์ ก็ได้ต่อต้านยุคใหม่นี้และโดนเล่นงานโดยกลุ่มDX และทริปเปิล เอช มิค โฟลีย์ได้เปลี่ยนคาแลกเตอร์จากแมนไคนด์มาเป็น แคคตัส แจ็ค ในศึกรอยัลรัมเบิล (2000) ทริปเปิล เอชได้เจอกับ แคคตัส แจ็คในแมทช์การปล้ำสตีดไฟท์ ในการชิงแชมป์โลก WWF ปรากฏว่าทริปเปิล เอช ชนะในแมทช์นั้น คืนถัดมาในศึกรอว์ ทริปเปิล เอช ได้มอบโอกาสอีกครั้งแก่ แคคตัส แจ็ค ในการชิงแชมป์โลก WWF ในศึกโนเวย์เอาท์ และสามารถให้เลือกแมทช์ใดก็ได้ หลังจากนั้นก็จะตัดสินใจว่าจะเลือกแมทช์การปล้ำ เฮลอินเอเซล ทริปเปิล เอช พูดว่าตกลง แต่ถ้าเขาจะเอาอาชีพของเขาในสายทาง ซึ่งเขาจะตกลง อีกไม่กี่สัปดาห์ถัดไป ทริปเปิล เอช จะเริ่มคาดการณ์ว่าเขาจะเลิกอาชีพเป็นนักมวยปล้ำมา 15 ปีของมิค โฟลีย์
ความแตกร้าวมุ่งหน้าไปสู่​​อีกระหว่าง เดอะ ร็อก กับ บิ๊กโชว์ ในระหว่างแมทช์รอยัลรัมเบิลเพื่อเจอกับ แชมป์ WWF ในเรสเซิลเมเนีย ความแตกร้าวเริ่มต้นที่รอยัลรัมเบิล ในแมทช์การปล้ำรอยัลรัมเบิลและ เดอะ ร็อก กับ บิ๊กโชว์ เป็นสองคนสุดท้ายในการแข่งขันกับคู่แข่งทั้งสองพยายามจะโยนกันและกันข้ามเชือก นักมวยปล้ำทั้งสองหลุดออกมาจากเวทีกระทบพื้น เดอะ ร็อกกระทบพื้นก่อน แต่กรรมการคิดว่าบิ๊กโชว์กระแทกพื้นก่อนทำให้เดอะ ร็อกชนะแมทช์รอยัลรัมเบิล คืนถัดมาในรอว์ บิ๊กโชว์ บ่นว่ามันไม่ยุติธรรมที่ไม่มีใครเห็นสิ่งที่เกิดขึ้นเขาจึงได้หลักฐานและส่งไปให้ ทริปเปิล เอช หลังจากนั้น ทริปเปิล เอช ได้จัดแมทช์ระหว่าง เดอะ ร็อก กับ บิ๊กโชว์ ในโนเวย์เอาท์ เพื่อหาผู้ท่าชิงแชมป์ WWF
โนเวย์เอาท์ออฟเท็กซัส: อินยัวร์เฮ้าส์
โนเวย์เอาท์ออฟเท็กซัส: อินยัวร์เฮ้าส์ () เป็นรายการมวยปล้ำของเวิลด์เรสต์ลิงเฟดดิเรชั่น จัดเมื่อวันที่ 15 กุมภาพันธ์ ค.ศ. 1998 ในสนาม Compaq Center ในเมืองHouston, Texas สหรัฐอเมริกา โดยเป็นครั้งที่ 20